Το αντιμνημόνιο της κυβέρνησης έρχεται στη Βουλή - Πολιτική | News 24/7\nΤη Δευτέρα, σύμφωνα με τις τελευταίες πληροφορίες, αναμένεται να κατατεθεί στη Βουλή το πολυσέλιδο νομοσχέδιο για το παράλληλο πρόγραμμα του ΣΥΡΙΖΑ. Τι θα προβλέπει\n13 Δεκεμβρίου 2015 15:29\nΌλη την προηγούμενη εβδομάδα, όπως είχε δημοσιεύσει το NEWS 247, o Γραμματέας της κυβέρνησης Μιχάλης Καλογήρου, βρισκόταν σε συνεχή επαφή με τα υπουργεία προκειμένου να καταρτίσει την πρώτη λίστα των δράσεων, με τις οποίες η κυβέρνηση θα ξεκινήσει τη υλοποίηση του προεκλογικού παράλληλου προγράμματος του ΣΥΡΙΖΑ.\nΘέλοντας να αναδείξει το αριστερό - κοινωνικό του προφίλ, παράλληλα με την υλοποίηση του μνημονίου, το Μαξίμου ξεκινά πριν από τις γιορτές τη νομοθέτηση μιας σειράς παρεμβάσεων σε υγεία, παιδεία και δημόσια διοίκηση.\nΣτο νομοσχέδιο θα περιλαμβάνεται πρόβλεψη για την καύση των νεκρών με τη δημιουργία και τη λειτουργία στη χώρα Κέντρων Αποτέφρωσης, θέμα που ήρθε στην επιφάνεια με το θάνατο του σημαντικού ηθοποιού Μηνά Χατζησάββα.\nΟι δήμοι θα αναλάβουν τη διοίκηση ¨ΚΕΠ απόρων¨ προκειμένου να υποδέχονται και να εξυπηρετούν κοινωνικά ευάλωτες ομάδες και μακροχρόνια άνεργους με ειδικά προγράμματα και υπηρεσίες. Θα δίνεται δυνατότητα του ΟΤΑ να τους απαλλάσσουν από δημοτικά τέλη και φόρους.\nΤο νομοθέτημα που θα φέρει στη Βουλή η κυβέρνηση θα έχει στόχο να δώσει τέλος στην αδιαφάνεια που υπάρχει στη σειρά προτεραιότητας για τη λίστα των χειρουργείων. Θα καθιερωθούν αντικειμενικά κριτήρια προκειμένου να κοπούν τα ¨φακελάκια¨ στα νοσοκομεία.\nΓια την υγεία στην περιφέρεια θα προβλέπεται ο διορισμός γιατρών στο ΕΣΥ, μέσω μιας πιο απλοποιημένης διαδικασίας, αλλά και παροχή κινήτρων για τους αγροτικούς γιατρούς.\nΗ καταπολέμηση της γραφειοκρατίας, μέσα από τη σύσταση ειδικής επιτροπής που θα επαναξιολογήσει το πλαίσιο της δημόσιας διοίκησης, είναι μέσα στα θέματα που θέλει να προωθήσει η κυβέρνηση.\nΣτο χώρο της παιδείας ο νόμος θα προβλέπει το ¨ξεπάγωμα¨ προσλήψεων στην ανώτατη εκπαίδευση και περαιτέρω διεύρυνση της ενισχυτικής διδασκαλίας στα σχολεία.


Όμηρος, ένας ευαίσθητος οικολόγος του 8ου αιώνα π.Χ.\nΠριν προχωρήσουμε στην Οδύσσεια*, αξίζει να αναφερθούμε στη μεγάλη ευαισθησία του Ομήρου σχετικά με το περιβάλλον και την προστασία του. Ίσως αυτό να φαίνεται περίεργο για μια εποχή στην οποία δεν υπήρχαν πυρηνικά και άλλα καταστροφικά όπλα ή μηχανές, που να εκπέμπουν ουσίες επικίνδυνες για την υγεία. Κι όμως, τον ποιητή ενοχλεί η παραμικρή καταστροφή του περιβάλλοντος, την οποία μπορούν να προκαλέσουν τα μέσα και ιδιαίτερα οι πολεμικές δραστηριότητες των ανθρώπων της εποχής του, αλλά και των προγενέστερων χρόνων. Νιώθει, για παράδειγμα, φρίκη για τις φονικές μάχες που εκτυλίσσονται έξω από τα τείχη της Τροίας και δεν παραλείπει στιγμή να καυτηριάζει την ανθρώπινη βαρβαρότητα και ό,τι αυτή συνεπάγεται με τις πράξεις βίας και τις επιπτώσεις τους στο περιβάλλον. Η ευαισθησία του ποιητή, όμως, εκδηλώνεται στο αποκορύφωμά της στη ραψωδία Φ. Ο ποιητής περιγράφει τις σκληρές σκηνές που εκτυλίσσονται γύρω και μέσα στον ποταμό Σκάμανδρο και αγανακτεί για το μαύρο αίμα των Τρωαδιτών που έρεε («...εκ δ’ αίμα μέλαν ρέε...» Φ 119) κάτω από το αστραφτερό ξίφος του Αχιλλέα, το οποίο, στη μανία του ήρωα να εκδικηθεί τον τραγικό θάνατο του αγαπημένου του Πατρόκλου, σφάζει αλύπητα όποιον τυχαίνει μπροστά του. Ο Σκάμανδρος, το βαθύ και ορμητικό ποτάμι, κοκκινίζει και θολώνει από το αίμα των σκοτωμένων Τρωαδιτών. Ο Όμηρος θεωρεί αυτό το γεγονός απαράδεκτη οικολογική κατά ρους στροφή, προσβολή στα θεία, αφού οι αρχαίοι, όπως είναι γνωστό, πίστευαν ότι κάθε ποτάμι είναι και μια θεότητα. ο Σκάμανδρος ήταν γιος του Δία. Ο Θεός αυτός, λοιπόν, εξοργίζεται για το μεγάλο κακό που του προκαλεί ο Αχιλλέας και θέλει να τον εκδικηθεί, ακόμα και να τον πνίξει. Ορμά, λοιπόν, καταπάνω του με τα φουσκωμένα κύματα και τις τρομερές του δίνες «(...) παφλάζοντας από αφρό, αίμα και νεκρούς (...)». Το ρεύμα του ποταμού σπρώχνει τον Αχιλλέα με τόση δύναμη ώστε εκείνος δεν μπορεί να στηριχτεί στα πόδια του. Για να μην πέσει και παρασυρθεί από το ορμητικό ποτάμι, αρπάζει μια φτελιά. Αλλά η ορμή του ποταμού είναι τόση που ξεριζώνει το δέντρο, και ο Αχιλλέας ανήμπορος πλέον παρασύρεται από μια μεγάλη δίνη και κινδυνεύει να πνιγεί. Η μανία και η οργή του Σκάμανδρου, ή καλύτερα του ίδιου του Ομήρου ο οποίος εδώ φαίνεται να ταυτίζεται με την εκδικητικότητα της φύσης, είναι μεγάλη και να πώς την εκφράζει: «(...) θα τον περιτυλίξω με άμμο», λέει σε ένα σημείο ο ποταμός (Φ 319- 323)48, «(...) αφού σωρεύσω γύρω και επάνω του μεγάλο σωρό από άπειρες ακαθαρσίες (...) και τόση λάσπη, που οι Αχαιοί δε θα μπορέσουν να περισυλλέξουν τα οστά του (...)». Έτσι, θα τον εξαφανίσει και δεν θα τον βρουν για να του αποδώσουν τις τιμές που όφειλαν σε έναν τέτοιο νεκρό.\nΟ Αχιλλέας, ύστερα από όλα αυτά, βρίσκεται σε πλήρη απόγνωση. Αυτός που όλοι τον έτρεμαν όταν ορμούσε στη μάχη και τίποτα δεν τον σταματούσε μετατρέπεται τώρα σε ένα ανήμπορο καρυδότσουφλο που παρασύρεται από το ορμητικό ποτάμι. Ο πνιγμός του είναι αναπόφευκτος. Τι άδοξο τέλος! Στην απελπισία του, όπως λέει ο ποιητής, ικετεύει τον Δία να τον σώσει από τον οργισμένο Σκάμανδρο. «Μακάρι να με σκότωνε ο Έκτορας (Φ 279)», φωνάζει παρακλητικά, «... στην περίπτωση αυτή ένας γενναίος θα σκότωνε γενναίο (...), παρά να βρω οικτρό θάνατο μέσα στα μαύρα νερά του άγριου ποταμού». Η κατάσταση για τον Αχιλλέα είναι πολύ κρίσιμη. Τελικά, επεμβαίνει η Ήρα και καλεί τον Ήφαιστο να σώσει τον Αχιλλέα. Ο θεός της μεταλλουργίας βάζει φωτιά στα γύρω δάση, η οποία απλώνεται σε όλη την πεδιάδα κοντά στον ποταμό. Καίει τα πάντα, καίει και τους σκοτωμένους Τρωαδίτες. Το νερό του ποταμού βράζει από τη ζέστη της φωτιάς και ο θεός Σκάμανδρος —αυτός βρίσκεται τώρα σε δύσκολη θέση— παρακαλεί την Ήρα να σταματήσει τον Ήφαιστο από το κακό που του κάνει. Ο ίδιος υπόσχεται ότι θα σταματήσει να ταλαιπωρεί τον Αχιλλέα. Έτσι κι έγινε. τα νερά του ποταμού ηρεμούν και ο Αχιλλέας σώζεται.\nΗ περιγραφή της μόλυνσης του Σκάμανδρου από τη φοβερή αιματοχυσία είναι πραγματικά συγκλονιστική και φανερώνει τη μεγάλη ευαισθησία του Ομήρου στο θέμα της προστασίας του περιβάλλοντος. Όμως και αυτή η μεγάλη πυρκαγιά του δάσους, την οποία ο ποιητής περιγράφει ως έργο του Ηφαίστου, μοιάζει αλληγορική. Τέτοιες πυρκαγιές ασφαλώς θα προκαλούσαν οι ίδιοι οι αντίπαλοι ανάλογα με την τακτική που εφάρμοζε ο καθένας, προκειμένου να δημιουργήσουν αξεπέραστο πρόβλημα στον εχθρό. Όπως και να έχει το θέμα, η μεγάλη οικολογική καταστροφή που ο πόλεμος προκάλεσε στο ποτάμι και τη γύρω φύση φαίνεται ότι αγγίζει βαθιά τον Όμηρο, ο οποίος μας την περιγράφει τόσο έντονα αλλά και τόσο ανθρώπινα.


ecologygreece.: Ερωτήσεις και αναντήσεις στο νέο νόμο για τα αυθαίρετα\nΕρωτήσεις και αναντήσεις στο νέο νόμο για τα αυθαίρετα\nΜε το νέο νομοσχέδιο του υπουργείου Περιβάλλοντος, που ψηφίζεται στη Βουλή εντός του Αυγούστου, η Πολιτεία, εν μέσω της πιο βαθιάς οικονομικής κρίσης, καλεί τους πολίτες φθηνά και γρήγορα, με πολλές δόσεις και διευκολύνσεις να νομιμοποιήσουν το αυθαίρετό τους είτε πολεοδομικές υπερβάσεις σε κτίσματα με οικοδομική άδεια.\nΟ εισπρακτικός στόχος είναι να συγκεντρωθούν στα δημόσια ταμεία άλλα 4 δισ. ευρώ από τα πρόστιμα των αυθαιρέτων, ενώ έχουν ήδη «κλειδώσει» εισπράξεις άνω των1,5 δισ. ευρώ από τους ιδιοκτήτες που εντάχθηκαν στους προηγούμενους δύο νόμους των Τ. Μπιρμπίλη και Γ. Παπακωνσταντίνου για τους ημιυπαίθριους χώρους και τις τακτοποιήσεις αυθαιρέτων. Ο αναπληρωτής υπουργός ΠΕΚΑ Σ. Καλαφάτης λέει ότι «οι διατάξεις του νέου νομοσχεδίου είναι γερά θεμελιωμένες» έναντι του ενδεχομένου το θεσμικό οικοδόμημα νομιμοποίησης των αυθαιρέτων να κριθεί για μία ακόμη φορά από το ΣτΕ αντισυνταγματικό και να κατεδαφιστεί. Ο ίδιος τονίζει ότι οι νέες ρυθμίσεις έχουν κοινωνικό, περιβαλλοντικό και αναπτυξιακό χαρακτήρα και ότι μπαίνει φραγμός για τη δημιουργία νέας γενιάς αυθαιρέτων.\n* Τι ισχύει για τις προθεσμίες δηλώσεων των αυθαιρέτων και τον τρόπο πληρωμής των προστίμων;\n**Ανοίγει νέος κύκλος νομιμοποιήσεων αυθαιρέτων, αυτή τη φορά με κλειστή προθεσμία υποβολής δηλώσεων, συνολικής διάρκειας 18 μηνών, δηλαδή από τον Αύγουστο 2013, που αναμένεται να ψηφιστεί και να τεθεί σε εφαρμογή ο νέος νόμος του ΥΠΕΚΑ, μέχρι τον Φεβρουάριο του 2015. Προφανώς για εισπρακτικούς λόγους το υπουργείο Περιβάλλοντος πριμοδοτεί... τους γρήγορους. Δηλαδή όσο πιο γρήγορα το δηλώσουν, τόσο πιο ευνοϊκούς όρους αποπληρωμής του προστίμου νομιμοποίησης θα έχουν οι ιδιοκτήτες αυθαιρέτων.\n* Πώς διαμορφώνονται οι δόσεις και οι εκπτώσεις για την πληρωμή των προστίμων;\n**Αναλυτικά προβλέπονται: 102 δόσεις αν δηλωθεί το αυθαίρετο μέσα στο πρώτο εξάμηνο από τη δημοσίευση του νόμου. 84 δόσεις αν δηλωθεί το αυθαίρετο στο δεύτερο εξάμηνο από τη δημοσίευση του νόμου, 60 δόσεις αν δηλωθεί το αυθαίρετο στο τρίτο εξάμηνο από τη δημοσίευση του νόμου. Δυνατότητα προσαρμογής δόσεων μέσα σε κάθε εξάμηνο, με ελάχιστο όριο δόσης 50 ευρώ ανά μήνα ή 300 ευρώ ανά εξάμηνο. Οι ιδιοκτήτες που θα καταβάλουν εφάπαξ το πρόστιμο θα έχουν έκπτωση 20%. Οι ιδιοκτήτες που θα καταβάλουν το 30% του συνολικού προστίμου μέσα σε ένα εξάμηνο από την ημερομηνία υπαγωγής θα επωφελούνται έκπτωσης 10%. Για τους μακροχρόνια ανέργους θα υπάρχει έκπτωση 30% επί του συνολικού προστίμου. Προβλέπονται επίσης διευκολύνσεις με μείωση του προστίμου από 2% έως 85% για ευπαθείς κοινωνικές ομάδες όπως οι πολύτεκνοι, οι τρίτεκνοι, τα ΑΜΕΑ, οι ομογενείς κ.ά. Σύμφωνα με τα στοιχεία του υπουργείου ΠΕΚΑ, το μέσο πρόστιμο για τη ρύθμιση των αυθαιρέτων κυμαίνεται μεταξύ 5.000 και 7.000 ευρώ. Ετσι η ρύθμιση των 102 μηνιαίων δόσεων,υπαγορεύεται από τον χονδρικό υπολογισμό να γίνεται νομιμοποίηση αυθαιρέτου με 50 ευρώ το μήνα.\n* Πώς υπολογίζεται το πρόστιμο και πώς διαμορφώνεται το παράβολο για όσους ενταχθούν στις νέες ρυθμίσεις;\n**Το ενιαίο ειδικό πρόστιμο υπολογίζεται με βάση το εμβαδόν, επί την τιμή ζώνης που ίσχυε στην περιοχή του ακινήτου την 28η/07/2011, ανεξαρτήτως της χρήσης αυτού, επί το συντελεστή 15% και επί τους συντελεστές τετραγωνιδίων, που ορίζονται στο νομοσχέδιο. Δηλαδή με βάση τον τύπο: τετραγωνικά μέτρα Χ 15% Χ τιμή ζώνης Χ συντελεστές τετραγωνιδίων. Παράλληλα το παράβολο υπέρ του ελληνικού Δημοσίου, το οποίο αποτελεί έσοδο του κρατικού προϋπολογισμού και δεν επιστρέφεται σε καμία περίπτωση, διαμορφώνεται ανάλογα με την επιφάνεια του αυθαιρέτου από 500 ευρώ για μικρά διαμερίσματα μέχρι 10.000 ευρώ για αυθαίρετα μεγαθήρια μεγαλύτερα των 5.000 τ.μ.\n* Τι πρέπει να κάνουν όσοι ιδιοκτήτες έχουν ήδη ενταχθεί στους νόμους για τους ημιυπαίθριους χώρους και την τακτοποίηση αυθαιρέτων;\n**Ολοι οι ιδιοκτήτες που έχουν υπαχθεί στις ρυθμίσεις τόσο του νόμου 3843/2010 για τους ημιυπαίθριους χώρους όσο και 4014/2011 για την τακτοποίηση αυθαιρέτων, ανεξαρτήτως αν έχουν ολοκληρώσει τη διαδικασία ή πληρώνουν ακόμη δόσεις, προκειμένου αντί της εξαίρεσης από την κατεδάφιση για 30 έτη να πετύχουν οριστική νομιμοποίηση του ακινήτου τους, πρέπει να υπαχθούν στις ρυθμίσεις του νέου νόμου, υποβάλλοντας νέα ηλεκτρονική δήλωση, μέσω μηχανικού, με μικρή αλλά πρόσθεση επιβάρυνση. Οι λεπτομέρειες θα εξειδικευτούν με υπουργική απόφαση. Δεν έχει διευκρινιστεί τελικά στην περίπτωση που, μετά τον υπολογισμό του προστίμου με το νέο νόμο, προκύπτει διαφορά υπέρ του ιδιοκτήτη εάν το ποσό αυτής της διαφοράς θα επιστρέφεται ή όχι.\n* Τι είναι η «τράπεζα γης» και σε ποιες περιπτώσεις θα απαιτείται η μεταφορά συντελεστή δόμησης;\n**Το γνωστό από τα παλιά θεσμό της μεταφοράς συντελεστή δόμησης, που έχει «σκοντάψει» πολλές φορές στο ΣτΕ για λόγους αντισυνταγματικότητας επαναφέρει το ΥΠΕΚΑ, μέσω της «τράπεζας γης». Το ΥΠΕΚΑ θα εκδίδει τίτλο που ενσωματώνει το δικαίωμα μεταφοράς συντελεστή δόμησης. Ο τίτλος θα είναι ονομαστικός και θα μεταβιβάζεται αποκλειστικά μέσω της ηλεκτρονικής διαδικασίας της «τράπεζας γης», η οποία θα μπορεί: να προβαίνει σε αγορά τίτλων δικαιώματος μεταφοράς συντελεστή δόμησης με σκοπό τη δημιουργία ελεύθερων κοινόχρηστων χώρων, δημιουργία χώρων στέθμευσης ιδίως σε περιοχές όπου υπάρχει πολεοδομική επιβάρυνση. Να μεταβιβάζει αποκτηθέντες τίτλους δικαιώματος μεταφοράς συντελεστή δόμησης για να νομιμοποιηθούν μεγάλες πολεοδομικές παραβάσεις, ή εξ ολοκλήρου αυθαίρετα κτίσματα εφόσον αυτά έχουν ενταχθεί στο νέο νόμο ή σε ωφελούμενα ακίνητα εντός ζωνών συγκέντρωσης δικαιώματος δόμησης. Να προβαίνει σε αγορά ακινήτων ή τμημάτων αυτών, ιδιοκτησίας οικοδομικών συνεταιρισμών ή ενώσεων οικοδομικών συνεταιρισμών που ολόκληρη η έκτασή τους ή μέρος αυτής βρίσκεται εντός ιδιωτικών δασικών εκτάσεων, με σκοπό τη δημιουργία τίτλων δικαιώματος μεταφοράς συντελεστή δόμησης. Αυτούς τους τίτλους θα παραχωρεί έναντι ανταλλάγματος στο συνεταιρισμό ή στην ένωση, προκειμένου να αποκτούν οι οικοδομικοί συνεταιρισμοί δυνατότητα δόμησης.\n* Τι θα γίνει με τους παλαιούς τίτλους δικαιωμάτων συντελεστή δόμησης οι οποίοι λόγω των αποφάσεων του ΣτΕ που ακύρωσαν ως αντισυνταγματικό το θεσμό μένουν στο συρτάρι;\n**Οι παλιοί τίτλοι δικαιώματος μεταφοράς συντελεστή δόμησης θα ενταχθούν στην «τράπεζα γης» ύστερα από ηλεκτρονική αίτηση στο ΥΠΕΚΑ. Το υπουργείο θα καθορίζει την αξία τους (τιμή αγοράς και πώλησης). Σύμφωνα με στοιχεία του υπουργείου, υπάρχουν σήμερα περί τα 500.000 τ.μ. σε τίτλους με δικαίωμα μεταφοράς συντελεστή δόμησης από τα οποία τα 350.000 τ.μ. αφορούν την Αττική.\n* Τι θα γίνει με τα κτίσματα σε περιοχές της χώρας όπου η οικιστική πίεση ανέτρεψε ή αγνόησε τον πολεοδομικό σχεδιασμό;\n**Στο νέο νόμο υπάρχει πρόβλεψη και για την τακτοποίηση αυθαίρετων κτισμάτων ή χρήσεων σε εκτάσεις για τις οποίες δεν έχουν καθοριστεί ή αναθεωρηθεί, καθ' οιονδήποτε τρόπο, χρήσεις γης τα τελευταία 25 χρόνια. Τέτοιες περιοχές υπάρχουν σε διάφορες περιοχές της χώρας όπως, π.χ., στην πόλη της Λευκάδας, όπου το ΓΠΣ έχει 27 χρόνια να αναθεωρηθεί και το ποσοστό της αυθαίρετης δόμησης που καταγράφεται είναι τεράστιο. Σε κάθε περίπτωση η αναστολή από την κατεδάφιση θα ισχύει για 10 χρόνια από την ημερομηνία υπαγωγής. Στη συνέχεια, με Προεδρικό Διάταγμα θα μπορεί να καθορίζεται η διαδικασία διατήρησής τους και οι επιτρεπόμενες οικοδομικές εργασίες, πέραν του χρόνου αναστολής.\n* Υπάρχουν εξαιρέσεις για τη νομιμοποίηση αυθαιρέτων;\n**Είναι εντυπωσιακό ότι για τα δημόσια κτήρια οι νομιμοποιήσεις αυθαιρεσιών θα γίνονται χωρίς την καταβολή προστίμων. Οι ίδιες ευνοϊκές ρυθμίσεις θα ισχύσουν και για ακίνητα τα οποία έχουν μεταβιβαστεί προς εκποίηση στο ΤΑΙΠΕΔ. Συλλήβδην, χωρίς την καταβολή προστίμου ή παραβόλου νομιμοποιούνται τα αυθαίρετα της Εκκλησίας σε ναούς και μητροπολιτικά κτήρια, ενώ επανέρχεται η ναοδομία, όπως διευκρινίστηκε, χωρίς αρμοδιότητα αδειοδότησης ναών για ιδιώτες. Επίσης χωρίς πρόστιμα νομιμοποιούνται και οι αυθαιρεσίες σε εγκαταστάσεις της ΔΕΗ Α.Ε.\n* Γιατί και πώς επιστρέφει η υπηρεσία της ναοδομίας;\n**Με το άρθρο 53 του σχεδίου νόμου συστήνεται και πάλι υπηρεσία δόμησης στην Εκκλησία της Ελλάδας, η οποία θα ασκεί τις αρμοδιότητες του ν. 4030/11 περί νέου τρόπου έκδοσης αδειών δόμησης και ελέγχου κατασκευών. Έτσι, θα μπορεί να εκδίδει άδεια δόμησης για μητροπολιτικά μέγαρα, ιερές μονές και ιερούς ναούς, εφόσον ανήκουν σε εκκλησιαστικά νομικά πρόσωπα και τα προσκτίσματά τους. Η υπηρεσία δόμησης της Εκκλησίας θα εποπτεύεται από το ΥΠΕΚΑ. Το ΥΠΕΚΑ τον περασμένο Οκτώβριο είχε αποδεχθεί γνωμοδότηση του Νομικού Συμβουλίου του Κράτους που καταργούσε τις αρμοδιότητες δόμησης της Εκκλησίας. Ο κ. Καλαφάτης δήλωσε ότι δεν θα επιτρέπεται στην υπηρεσία δόμησης της Εκκλησίας η έκδοση αδειών για ναούς που θα ανεγείρουν ιδιώτες.\nΤα βήματα νομιμοποίησης για όλες τις κατηγορίες αυθαιρέτων\nΟι διαδικασίες και οι «καμπάνες»\n* Για ποιες περιπτώσεις πολεοδομικών υπερβάσεων η διαδικασία νομιμοποίησης θα παραμείνει εσαεί ανοιχτή; **Δεν θα υπάρχει καταληκτική ημερομηνία υπαγωγής για τις μικρές αυθαιρεσίες, οι οποίες εξαιρούνται των κυρώσεων του νόμου με την πληρωμή 500 ευρώ, συνολικά για κάθε οίκημα και όχι ανά παράβαση.\nΠρόκειται για παραβάσεις σε νομίμως υφιστάμενα κτήρια με οικοδομική άδεια όπως, για παράδειγμα, πέργκολες, μπάρμπεκιου, χωρίσματα δωματίων με γυψοσανίδες κ.ά., παραβάσεις οι οποίες δεν μεταβάλλουν τον όγκο του κτίσματος και τη δομημένη επιφάνεια. Στις περισσότερες περιπτώσεις οι ιδιοκτήτες των ακινήτων δεν γνωρίζουν ότι θα έπρεπε να τα δηλώσουν. Επισημαίνεται ότι με το νέο νόμο η αλλαγή διαμερισμάτωσης δεν θεωρείται πλέον αυθαιρεσία. Για τις πολεοδομικές παραβάσεις αυτής της πρώτης κατηγορίας η εξαίρεση από την κατεδάφιση είναι μόνιμη και οριστική.\n* Πώς αντιμετωπίζονται οι συνηθισμένες πολεοδομικές υπερβάσεις όπως, για παράδειγμα, οι κλειστοί ημιυπαίθριοι χώροι σε κάθε είδους κτήρια, τα οποία ωστόσο έχουν ανεγερθεί με νόμιμη οικοδομική άδεια;\n**Πρόκειται για τις λεγόμενες μεσαίες παραβάσεις, οι οποίες έχουν γίνει πριν από τον Ιούλιο του 2011, ημερομηνία η οποία θεωρείται «κόκκινη γραμμή», και στις οποίες η υπέρβαση δεν ξεπερνά το 40% της δόμησης ή το 20% του ύψους που ορίζει η οικοδομική άδεια. Η εξαίρεση από την κατεδάφιση και για αυτή την κατηγορία θα είναι οριστική. Σε αυτή την κατηγορία υπάρχει πρόστιμο το οποίο υπολογίζεται με βάση το μέγεθος της αυθαιρεσίας. Για να ολοκληρώσει ο ιδιοκτήτης τη διαδικασία, θα πρέπει να εντάξει την ιδιοκτησία του στο σύστημα της ηλεκτρονικής ταυτότητας κτηρίου. Ως καταληκτική ημερομηνία για την υπαγωγή στην κατηγορία αυτή, έχει οριστεί το 18μηνο από τη δημοσίευση του νόμου.\n* Τι ισχύει για τις μεγάλες πολεοδομικές παραβάσεις;\n**Σε αυτή την κατηγορία περιλαμβάνονται τα εξ ολοκλήρου αυθαίρετα κτίσματα και κατασκευές που δεν διαθέτουν οικοδομική άδεια καθώς και όσα έχουν άδεια αλλά η υπέρβαση δόμησης είναι πάνω από 40% από όσο προβλέπει η άδεια. Ισχύει η καταληκτική ημερομηνία υπαγωγής στη ρύθμιση 18 μηνών. Και εδώ το πρόστιμο που καλείται να πληρώσει ο ιδιοκτήτης θα υπολογίζεται με βάση το μέγεθος της κατασκευής. Η διαφορά σε σχέση με προηγούμενα είναι ότι τα κτήρια αυτά θα εξαιρούνται της κατεδάφισης μόνο για 30 χρόνια και όχι διά παντός. Το καθεστώς αυτό θα μπορεί να αλλάξει αν η περιοχή όπου είναι δομημένο το αυθαίρετο κτίσμα μπει στο σχέδιο και αν ο ιδιοκτήτης αγοράσει το απαραίτητο ποσό συντελεστή κάνοντας χρήση της τράπεζας γης. Σε αυτή την περίπτωση και μετά την αποπληρωμή του προστίμου θα μπορεί να εξαιρεθεί μόνιμα της κατεδάφισης. Τα κτήρια που υπάγονται στη συγκεκριμένη κατηγορία θα ελεγχθούν εντός επταετίας υποχρεωτικά από τους αρμόδιος ελεγκτές δόμησης για την ορθότητα των όσων δηλώθηκαν στην αίτηση υπαγωγής.\n* Παράλληλα με το μέγεθος προβλέπεται και κατηγοριοποίηση των αυθαίρετων κατασκευών με βάση την ημερομηνία κατασκευής τους. Ποιες είναι αυτές οι κατηγορίες και τι προβλέπεται;\n**Οι κατηγορίες με βάση την ημερομηνία κατασκευής του αυθαιρέτου είναι τρεις και έχουν ως εξής:\nΑ. Τα κτίσματα που είναι δομημένα πριν την 9/6/1975, εφόσον έχουν αποκλειστική χρήση κατοικίας, θα μπορούν να εξαιρεθούν μόνιμα από την κατεδάφιση με την πληρωμή 500 ευρώ.\nΒ. Για τις κατασκευές που έχουν γίνει πριν από την 1η/1/1983 ο ιδιοκτήτης, εκτός από το παράβολο που αντιστοιχεί κατά περίπτωση, θα πρέπει να πληρώσει και το 15% του υπολογιζόμενου προστίμου, δηλαδή θα έχει έκπτωση 85%.\nΓ. Για τα αυθαίρετα μετά την 1η/1/1983 και μέχρι την κόκκινη γραμμή του Ιουλίου 2011 οι ιδιοκτήτες, εκτός από το παράβολο που αντιστοιχεί κατά περίπτωση, θα πληρώνουν το υπολογιζόμενο πρόστιμο και θα εντάσσονται ανάλογα με το μέγεθος της παράβασης στις κατηγορίες των μικρών, μεσαίων ή μεγάλων παραβάσεων. Τα αυθαίρετα με ημερομηνία κατασκευής από 1ης/1/1983 έως 31/12/2003 θα χρεώνονται το 80% του υπολογιζόμενου προστίμου, δηλαδή θα έχουν μία έκπτωση της τάξης του 20%. Τα αυθαίρετα με ημερομηνία κατασκευής από 1ης/1/2004 έως 28/07/2011 θα χρεώνονται το 100% του υπολογιζόμενου προστίμου.\nΤι κερδίζουν όσοι ενταχθούν, οι συνέπειες για αυτούς που δεν θα δηλώσουν\n* Ποια θα είναι η φορολογική αντιμετώπιση των ακινήτων και τι πετυχαίνουν οι ιδιοκτήτες με την άμεση ένταξή τους στις νέες ρυθμίσεις;\n**Σύμφωνα με τις νέες ρυθμίσεις, τα αυθαίρετα που θα τακτοποιηθούν δεν οφείλουν αναδρομικά βεβαιωμένες ασφαλιστικές εισφορές (ΙΚΑ κτλ.), φόρο και οποιασδήποτε μορφής πρόστιμα και τέλη όπως τέλος ακίνητης περιουσίας, καθαριότητας, φωτισμού κτλ. Για κατοικίες, κατά τον υπολογισμό της αξίας προκειμένου να επιβληθεί οποιοσδήποτε φόρος (μεταβίβασης, κληρονομιάς, ακίνητης περιουσίας, ΤΑΠ, προσδιορισμός τεκμηρίου διαβίωσης), εφαρμόζεται μειωτικός συντελεστής 50% για όλους τους χώρους τόσο σε υπόγεια όσο και σε εσωτερικούς εξώστες και σοφίτες. Με την ένταξη του ακινήτου σε μία από τις κατηγορίες νομιμοποίησης ή τακτοποίησης εκτός από την εξαίρεση από την κατεδάφιση ο ιδιοκτήτης θα μπορεί να κάνει και οποιαδήποτε δικαιοπραξία όπως πώληση, μεταβίβαση κ.λπ. αλλά και εργασίες συντήρησης ή επισκευής του ακινήτου με έκδοση της αντίστοιχης άδειας αν απαιτείται.\n* Τι συνέπειες θα έχουν όσοι δεν δηλώσουν το αυθαίρετό τους και πώς θα εντοπίζονται;\n**Με ειδική διάταξη που περιλαμβάνεται στο νέο νομοσχέδιο θα ισχύσουν βαριές ποινές και πρόστιμα για τους ιδιοκτήτες αυθαιρέτων που δεν θα ενταχθούν στις ρυθμίσεις του νέου νόμου για τη νομιμοποίηση των αυθαιρέτων και για όσους παρανομήσουν από εδώ και πέρα. Προβλέπεται πρόστιμο ίσο με το 30% της αντικειμενικής αξίας του ακινήτου και ετήσια πρόστιμα διατήρησης και ανέγερσης. Το καθένα σε ποσοστό επί της αξίας του αυθαιρέτου. Ο εντοπισμός των αυθαιρέτων θα γίνεται από τους τακτικούς ελέγχους των ελεγκτών δόμησης. Επίσης, από την υπηρεσία ελέγχου και κατεδαφίσεων αυθαιρέτων, που θα χρησιμοποιεί πλέον και δορυφορικές αποτυπώσεις του δομημένου περιβάλλοντος. Ο εντοπισμός του αυθαιρέτου θα είναι αναπόφευκτος με την εφαρμογή της ηλεκτρονικής ταυτότητας του κτηρίου, που θα είναι υποχρεωτική για όλες τις δικαιοπραξίες επί του ακινήτου και θα εκδίδεται με ευθύνη μηχανικού.


= Συνέντευξη με τους The Magic Bus\nΔημοσιεύθηκε : Τρίτη, 05 Οκτωβρίου 2021 01:17\nΜια νέα μπάντα, γεμάτη ζωή και με ένα άλμπουμ, «Το Κάστρο», που μπαίνει στα καλύτερα της χρονιάς, μας παρουσιάζεται και μας εξηγεί γιατί το ελληνικό ροκ είναι εδώ και γιατί είναι δυνατό. Τους ευχαριστούμε θερμά για το χρόνο που μας διέθεσαν και τους ευχόμαστε κάθε επιτυχία!\nΚαλησπέρα παιδιά και καλοτάξιδο το άλμπουμ! Ελπίζω να σας βρίσκω υγιείς και ασφαλείς με όλο τούτο που περνάμε όλο αυτό το διάστημα. Πόσο σας επηρέασε ο covid-19; Πόσο πιστεύετε ότι θα κρατήσει όλο αυτό; Θα επανέλθουμε στη κανονικότητα ή διανύουμε μια νέα περίοδο, όπου θα υπάρξουν σημαντικές αλλαγές;\nΚαλώς σας βρίσκουμε κι ευχαριστούμε πολύ για τη φιλοξενία! Είμαστε καλά, υγιείς κι έτοιμοι για πολλά live, που μας έχουν λείψει τόσο όλο αυτό το διάστημα! Η κατάσταση βέβαια ως προς αυτό είναι ακόμη θολή, αλλά προσπαθούμε να είμαστε αισιόδοξοι, παρά το γεγονός πως η επιστροφή στην κανονικότητα μοιάζει λίγο με ουτοπία προς το παρόν. Ο covid-19 ασφαλώς και μας επηρέασε ψυχολογικά, αφού μας έκλεισε τις σημαντικότερες βαλβίδες αποσυμπίεσης της καθημερινότητάς μας. Την άμεση επαφή με τον κόσμο και τις συναυλίες. Στην περίπτωσή μας, φυσικά, οφείλουμε να σημειώσουμε πως πληγήκαμε πολύ λιγότερο από άλλους, καθώς ο βιοπορισμός από τη μουσική δεν είναι αυτοσκοπός, ούτε και στόχος μας, οπότε προσπαθήσαμε απλά να «εκμεταλλευτούμε» την περίοδο αυτή όσο πιο δημιουργικά μπορούσαμε! Έτσι, κατά τη διάρκεια της καραντίνας, δουλέψαμε τον δίσκο μας από τρεις διαφορετικές πόλεις - Λιβαδειά, Αταλάντη, Κατερίνη - και ουσιαστικά τον «δέσαμε» κατά τη διάρκεια των ηχογραφήσεων μόλις μας επιτράπηκε να προχωρήσουμε σε αυτές!\nΘα ξεκινήσω από το όνομα της μπάντας. Από που εμπνευστήκατε το όνομα; Πότε δημιουργήθηκαν οι The Magic Bus;\nΗ μπάντα δημιουργήθηκε το 2017 και προέκυψε από τον πιο υπέροχο δυνατό τρόπο. Ένα πάρτι! Βαλάντης και Πάρης με τους It’s The Special Guests, Ερμής και Ντίνα με τους Nox Die, βρεθήκαμε να τζαμάρουμε στην ίδια σκηνή, σε ιδιωτικό πάρτι, ανάμεσα σε φίλους και γνωστούς. Δεν ήταν η πρώτη φορά που τα δυο συγκροτήματα συναντιόντουσαν, αφού είχαμε παίξει αρκετές φορές μαζί live σε διάφορες πόλεις, οπότε η χημεία υπήρχε και μοιάζαμε ήδη μπάντα! Από τις αντιδράσεις του κόσμου στα κομμάτια που παίξαμε - αλλά και τις δικές μας - καταλάβαμε πως το ελληνόφωνο rock μας ταίριαζε πολύ κι έτσι δώσαμε άμεσα υπόσταση σε αυτό που έδειχνε να έχει μόλις γεννηθεί, χωρίς ιδιαίτερη σκέψη ή συζήτηση! Τι πιο ταιριαστό λοιπόν, με τα δεδομένα αυτά, από ένα εύηχο όνομα που ταυτόχρονα αποδίδει τα εύσημα, όχι μόνο στις Τρύπες (λόγω της «Ταξιδιάρας Ψυχής»), αλλά σε όλες αυτές τις μπάντες που ανέδειξαν τη σκηνή και αναδείχθηκαν από εκείνη! Κι ενώ στην αρχή το συγκρότημα κάλυπτε την ανάγκη μας να αποδώσουμε κατά κάποιον τρόπο φόρο τιμής στην εγχώρια rock σκηνή των 80’s και 90’s, γρήγορα ανακαλύψαμε πως θέλαμε να δημιουργήσουμε κάτι δικό μας στο ύφος αυτό, με σαφείς επιρροές αλλά κι έντονο προσωπικό χαρακτήρα, φτάνοντας έτσι στο σήμερα με τον ντεμπούτο δίσκο μας σε κυκλοφορία!\nΓιατί ελληνικό στίχο;\nΗ μπάντα στο ξεκίνημά της, όπως αναφέραμε, το Μαγικό μας Λεωφορείο, ήταν «εκ γενετής» ένα όχημα διασκευών της ελληνόφωνης rock σκηνής, κάτι το οποίο θα συνεχίσει με χαρά ακόμη και μετά την κυκλοφορία του δίσκου, αφού πάντα θα εντάσσουμε αγαπημένες διασκευές στο πρόγραμμά μας! «Μοιραία» δεν τέθηκε ποτέ σαν θέμα η επιλογή της στιχουργικής γλώσσας και είμαστε πολύ χαρούμενοι με τη επιλογή μας αυτή! Εξαιτίας της μάλιστα, μας δόθηκε η ευκαιρία να εξερευνήσουμε τα δικά μας γλωσσικά όρια, να επαναπροσδιορίσουμε τους μηχανισμούς της μητρικής μας γλώσσας υπό διαφορετικό πρίσμα και να συνταιριάξουμε μουσικά και γλωσσικά μοτίβα με εναλλακτικό τρόπο, μακριά απ’ την ζώνη ασφάλειας και συνήθειάς μας!\nΑπό που αντλείτε έμπνευση; Τι σας ωθεί στη δημιουργία ενός τραγουδιού;\nΕίμαστε οι επιρροές μας, η τριβή μας με την πραγματικότητα, όπως την αντιλαμβανόμαστε οι ίδιοι κι όλοι άνθρωποι που παίζουν σημαντικό ρόλο στις ζωές μας. Εκεί λοιπόν βρίσκεται και η έμπνευση, η κινητήριος δύναμη για καλλιτεχνική δημιουργία, μεταφρασμένη σε νότες! Μουσικά, είναι εύκολο να εντοπίσει κανείς ιδιαιτερότητες, επιρροές και ψήγματα άλλων ειδών στα κομμάτια μας, καθώς ο δίσκος εμπεριέχει όλα αυτά που επηρέασαν τα μέλη της μπάντας, διυλισμένα απ’ το προσωπικό μας πρίσμα. Συνυπάρχουν η ελληνόφωνη rock του ’90, το κλασικό hard rock των ’80 και ’70, αλλά και πινελιές παραδοσιακής κι ανατολίτικης μουσικής – χωρίς φυσικά να χάνεται ο χαρακτήρας του συγκροτήματος. Εκτός όμως από τη μουσική, δίνουμε ιδιαίτερη προσοχή στους στίχους που τελικά θα δώσουν και τον τελικό χαρακτήρα και ύφος στο κάθε κομμάτι. Έτσι, υπάρχει μια ευρεία θεματολογική παλέτα χωρίς περιορισμούς και με γνώμονα την πηγαία δημιουργία. Ο καθένας θα ανακαλύψει μέσα στους στίχους επιρροές και εμπνεύσεις από λογοτεχνία, ποίηση, προσωπικά βιώματα και μυθοπλασία. Σκοπός τους είναι τα ταξιδέψουν τον ακροατή, να εξάψουν το ενδιαφέρον του για αναζήτηση των αναφορών, αλλά και να ταυτιστεί με καταστάσεις και συναισθήματα. Αποστασιοποιούμαστε συνειδητά από πολιτική και κοινωνικά γεγονότα στους στίχους μας, καθώς έχουμε ανάγκη να ξεφύγουμε από την καθημερινότητα μέσω της τέχνης και πιστεύουμε πως μοιραζόμαστε αυτή την ανάγκη με πολλούς!\nΠόσο χρόνο σας πήρε αυτό το άλμπουμ για να ετοιμαστεί;\nΜε την καραντίνα ο χρόνος γίνεται πλασματικός και δείχνει να περνάει διαφορετικά απ’ ό,τι συνήθως, όποτε σύμφωνα με τους (παντελώς μη) ακριβείς υπολογισμούς μας, η σύνθεση και ηχογράφησή του θα λέγαμε πως διήρκεσαν περίπου έναν χρόνο.\nΟ μοναδικός τρόπος να μπορούσαμε να ζήσουμε χωρίς μουσική, θα ήταν εάν βρισκόμασταν σε κάποιο παράλληλο σύμπαν, στο οποίο θα απουσίαζε όχι μόνο η έννοια της μουσικής αλλά και η περίπτωση ανακάλυψης ή δημιουργίας της! Επειδή όμως αυτό είναι μάλλον υπερβολή, ακόμη και για σενάριο επιστημονικής φαντασίας… σίγουρα δεν θα θέλαμε κι ούτε θα μπορούσαμε να ζήσουμε σε έναν κόσμο δίχως μουσική! Δημιουργία, ανάγκη, πάθος, διέξοδος, οξυγόνο... δεν θα βρούμε αρκετές λέξεις να περιγράψουμε το τι είναι η μουσική για εμάς! (γέλια)\nΚάθε μορφή αγάπης και αλληλεγγύης προς τον συνάνθρωπο μας κάνει να χαμογελάμε! Κάθε εναντίωση προς αυτόν λόγω διαφορετικότητας, μας κάνει να θυμώνουμε…\nΗ εποχή που ζούμε δύσκολη. Έχει η μουσική χώρο να εξελιχθεί; Πόσο δύσκολο είναι για μια μπάντα στην Ελλάδα του μπουζουκιού να λάβει την προσοχή που χρειάζεται;\nΗ rock μουσική έχει παρελθόν, παρόν και σίγουρα μέλλον, καθώς κάποια από τα βασικά χαρακτηριστικά γνωρίσματά της είναι η εξέλιξη κι ο πειραματισμός! Είτε, λοιπόν, βρίσκεται κάτω από τα φώτα της δημοσιότητας, είτε όχι, θα συνεχίσει να το κάνει! Φαίνεται, άλλωστε κι από την τρομερή άνθιση της ελληνικής σκηνής τα τελευταία χρόνια, με τρομερές νέες μπάντες που τα πηγαίνουν περίφημα εντός αλλά κι εκτός της χώρας! Τώρα, ως προς την προσοχή που μπορεί να λάβει μια rock προσπάθεια στις μέρες μας και δη στην ελληνική πραγματικότητα… έστω και μόνο καλλιτεχνικά, παραμένει δύσκολο για μια μπάντα να επιβιώσει - χωρίς αυτό να σημαίνει πως δεν αξίζει να το προσπαθήσει. Κάπου εδώ εμφανίζεται ξεκάθαρα κι ο σημαντικός ρόλος που παίζει ο Τύπος και το κατά πόσο θα ενδιαφερθεί να υποστηρίξει προσπάθειες νέων καλλιτεχνών, αναλαμβάνοντας τον ρόλο του διαμεσολαβητή, ώστε να φτάσουν νέες μουσικές σε περισσότερα αυτιά!\nΜοντέρνοι καιροί, μοντέρνοι τρόποι. Είναι δύσκολο να αποφασίσει κανείς με σιγουριά εάν τελικά η όλη αυτή υπερπληροφόρηση του κοινού είναι προς όφελος της εκάστοτε μπάντας ή εάν καταλήγει να είναι ένα ακόμη βαρίδιο στην καλλιτεχνικότητα και την ανάδειξη του οποιουδήποτε. Βέβαια, το πάθος, η προσπάθεια και η αγάπη που βάζει κανείς σ’ αυτό που κάνει, αργά ή γρήγορα θα δώσουν καρπούς, οπότε, όπως είπε κι ο Στιβ Μάρτιν κάποτε «Γίνε τόσο καλός ώστε να μην μπορούν να σε παραβλέψουν»!\nΕάν εξαιρέσουμε κάποια μεγάλα φεστιβάλ, οι περισσότερες σκηνές, χώροι και μαγαζιά, τα οποία θα μπορούσαν να διοργανώσουν κάποια συναυλία με ολόκληρη μπάντα, είναι δυστυχώς ιδιαίτερα διστακτικοί σε κάτι τέτοιο - και είναι λογικό, αφού τα δεδομένα είναι ακόμη ρευστά και οι καταστάσεις κι οδηγίες συνεχώς αλλάζουν… Δεν έχουμε βέβαια (μεγάλο) παράπονο, αφού κάτω από αυτές τις συνθήκες καταφέραμε να παίξουμε δυο υπέροχα live το τελευταίο διάστημα, ανυπομονώντας πλέον να διοργανώσουμε μια πλήρη παρουσίαση του άλμπουμ! Ας ελπίσουμε να ξεπεράσουμε σύντομα την άσχημη ιστορία που ζούμε τα χρόνια αυτά, ώστε να επιστρέψουμε σ’ αυτά που αγαπάμε και να συναντούμε τον κόσμο από σκηνής σε κάθε μέρος της χώρας που θα μπορούσε να μας φιλοξενήσει!\nΠώς σας φαίνονται όλοι αυτοί οι περιορισμοί λόγω του ιού;\nΚαθώς δεν διαθέτουμε τις απαραίτητες γνώσεις για να κρίνουμε αντικειμενικά κι αφού οι γνώμες μας διαμορφώνονται εν μέσω της γενικότερης κούρασης, εκνευρισμού και πίεσης λόγω της κατάστασης αυτής… θα πούμε απλά πως ελπίζουμε να έχουν κάποια ουσιώδη διαφορά προς την αντιμετώπιση της πανδημίας και να μην αποδειχθεί μάταιη και άκαρπη όλη ετούτη η ταλαιπωρία!


Η φιλανθρωπία ως μορφή εξουσίας | Η Εφημερίδα των Συντακτών\nΤο νοσοκομείο Συγγρού. Κατασκευάστηκε με χρήματα του κληροδοτήματος του Ανδρέα Συγγρού, τραπεζίτη και εθνικού ευεργέτη. Εν ζωή είχε εμπλακεί σε ένα από τα πρώτα χρηματιστηριακά σκάνδαλα, ενώ αποτέλεσε και παράγοντας στην πρώτη χρεοκοπία της χώρας\nΕΝΤΥΠΗ ΕΚΔΟΣΗ 26.01.2020, 23:58\nΤι κρύβεται, λοιπόν, κάτω από τον μανδύα της φιλανθρωπίας τόσο σε ψυχολογικό όσο και σε πολιτικό επίπεδο; Και για ποιο λόγο καμία κυβέρνηση στη χώρα μας δεν έχει υποστηρίξει με συνέπεια τη λειτουργία του κοινωνικού κράτους ως αναπτυξιακού μέσου;\nΑναπαραγωγή πατερναλιστικών μοτίβων πίσω από τη φιλανθρωπία\nΣτο άρθρο «Το παράδοξο της φιλανθρωπίας» η Τζουλιάνα Σρέντερ, ερευνήτρια Γνωστικής και Κοινωνικής Ψυχολογίας, ανέλυε πώς οι άνθρωποι που επιμένουν να προσφέρουν βοήθεια, το κάνουν με τρόπο πατερναλιστικό, ενώ οι αποδέκτες φιλανθρωπικών πράξεων επιθυμούν να έχουν την επιλογή του είδους της βοήθειας που θα τους παρασχεθεί. Η συγγραφέας του άρθρου χρησιμοποιεί το εξής παράδειγμα για να ξεδιπλώσει τον συλλογισμό της: Αν σας πλησιάσει ένας άστεγος και σας ζητήσει οικονομική βοήθεια, είναι πολύ πιθανό να του προσφέρετε ένα σάντουιτς αντί να του δώσετε χρήματα. Αν σας πλησιάσει ένας φίλος ζητώντας σας επίσης οικονομική βοήθεια, δεν θα σκεφτείτε καν να του πάρετε ένα σάντουιτς αλλά θα του δώσετε κατευθείαν χρήματα. Το αίτημα είναι το ίδιο και στις δύο περιπτώσεις και οι επιλογές που έχουμε για να βοηθήσουμε κάποιον είναι οι ίδιες. Αυτό που επιλέγουμε, ωστόσο, είναι διαφορετικό. Για ποιο λόγο; Γιατί όταν δωρίζουμε ένα σάντουιτς και όχι χρήματα αναπαράγουμε πατερναλιστικά μοτίβα και περιορίζουμε τις επιλογές του ατόμου. Η φιλανθρωπία είναι, δηλαδή, άλλη μια μορφή εξουσίας. Δίνω, άρα ελέγχω. Αν το δώρο στηρίζεται στο πλεόνασμα εκείνου που φαινομενικά έδωσε -όπως είχε υποστηρίξει ο Ζορζ Μπατάιγ-, το ερώτημα που προκύπτει αφορά την εξουσία του δωρητή πάνω σε εκείνον που δέχεται το δώρο, δηλαδή τη σχέση υπακοής και εξάρτησης που συγκροτείται.\nΚανένας δεν μπορεί να αγνοήσει το είδος της φιλανθρωπίας που ασκείται από κυβερνήσεις οι οποίες προωθούν πολιτικές επιδομάτων αντί για πολιτικές που θα παρέχουν λύσεις. Ετσι, είναι αναπόδραστη η δημιουργία «ευεργετούμενων υπερχρεωμένων σωμάτων» και όχι ενός κράτους πρόνοιας.\nΠαρ' όλο που βάσεις του κοινωνικού κράτους μπήκαν τον 19ο αιώνα, όταν ο Πιερ Λερού μαχόταν για να αντικατασταθεί η εκκλησιαστική φιλανθρωπία από την ανθρώπινη κοινωνική αλληλεγγύη και ο Λεόν Μουρζουά ανέπτυσσε την πολιτική φιλοσοφία του solidalisme, δηλαδή της «αμοιβαίας ευθύνης που εγκαθίσταται ανάμεσα στους ανθρώπους».\nΤο πρόβλημα, ωστόσο, σήμερα με τη φιλανθρωπία -σημείωνε ο Guardian το 2016- είναι πως τα χρήματα δεν μπορούν να αγοράσουν την ισότητα. Η Monde Diplomatique είχε θίξει νωρίτερα τις «γκρίζες ζώνες της φιλανθρωπίας», δεδομένου πως για τον φιλάνθρωπο ο άλλος άνθρωπος είναι κατώτερος. Ο Σλαβόι Ζίζεκ είχε προσθέσει, από τη μεριά του, πως η φιλανθρωπία δεν είναι μόνο ένα σύμπτωμα των ανισοτήτων που δημιουργεί το οικονομικό σύστημα αλλά ένα πολύτιμο εργαλείο στα χέρια των μεγάλων επιχειρήσεων και ενδεχομένως και των κρατών που λειτουργούν ως επιχειρήσεις.\nΑν δεν υπάρξει συμμετρία στο σημείο εκκίνησης θα είναι ασύμμετρη και η εξέλιξη των ατόμων. Για να υπάρχουν κάποιοι που παρέχουν, θα πρέπει να υπάρχουν κάποιοι που δεν έχουν. Δηλαδή, προϋπόθεση της φιλανθρωπίας θα είναι πάντα η ανισότητα. Γι’ αυτό και θα έπρεπε να μιλάμε για ισότιμη συμμετοχή του ατόμου ως φορέα δικαιωμάτων και για πολιτικές που έχουν στόχο τη χειραφέτησή του, λαμβάνουν υπόψη τους πολλαπλούς καταναγκασμούς στους οποίους υπάγεται ο ευάλωτος άνθρωπος, στοχεύουν στην απονομιμοποίηση αυτών των καταναγκασμών και μπορούν να οδηγήσουν στην ισότητα.\nΗ φιλανθρωπία δεν συμβάλλει συνεπώς στη συγκρότηση ενός κοινωνικού κράτους, ως μέρος μίας αναπτυξιακής πολιτικής. Ούτε οδηγεί στην ανασυγκρότηση μιας κοινωνίας με όρους αλληλεγγύης. Διότι η αλληλεγγύη είναι οριζόντια, όπως έγραφε ο Ουρουγουανός συγγραφέας Εντουάρντο Γκαλεάνο. «Ενώ η φιλανθρωπία είναι κατακόρυφη, πηγαίνει από πάνω προς τα κάτω».\nΗ εξουσία του δώρου\nΔεν μπορούμε να αγνοήσουμε αυτό που καταμαρτυρεί ο Παγκόσμιος Δείκτης Γενναιοδωρίας (World Giving Index) για τον τρόπο που υπάρχουμε στον κόσμο ως λαοί και κράτη. Ως γνωστόν, κάθε χρόνο το Charities Aid Foundation εκδίδει τον Παγκόσμιο Δείκτη Γενναιοδωρίας. Πρόκειται για μία κατάταξη των κρατών με κριτήριο τα χρήματα και τον χρόνο που διαθέτουν οι πολίτες της εκάστοτε χώρας σε κοινωφελείς σκοπούς ή στη βοήθεια ξένων. Με αφορμή την επέτειο των 10 χρόνων, κυκλοφόρησε στα τέλη του 2019 η λίστα με τις χώρες με τους μεγαλύτερους και μικρότερους δείκτες γενναιοδωρίας κατά τη διάρκεια της δεκαετίας. Στην πρώτη θέση της παγκόσμιας κατάταξης βρέθηκαν οι ΗΠΑ, στη δεύτερη η Μιανμάρ, στην τρίτη η Νέα Ζηλανδία, στην τέταρτη η Αυστραλία και στην πέμπτη θέση Ιρλανδία. Ακολουθούν ο Καναδάς, το Ηνωμένο Βασίλειο, η Ολλανδία, η Σρι Λάνκα, η Ινδονησία. Αυτό είναι το Top 10 της φιλανθρωπίας.\nΣτον πάτο της λίστας βρίσκονται η Κίνα, η Ελλάδα, η Υεμένη, το Κράτος της Παλαιστίνης, η Σερβία, η Λιθουανία, η Βουλγαρία, το Μαυροβούνιο, η Κροατία και τη Ρωσία.\nΣε αυτή τη διεθνή κατάταξη γενναιοδωρίας παρατηρούμε τον τρόπο με τον οποίο η καπιταλιστική κουλτούρα επιδρά στον τρόπο με τον οποίο αντιμετωπίζουμε τη δυστυχία και τον πόνο, αναδιαμορφώνοντας τον τρόπο που σχετιζόμαστε με τους άλλους. Η επιβολή της «εξουσίας του δώρου» οδηγεί αναπόδραστα στην κατασκευή «υποκειμένου του χρέους», με το χρέος να γίνεται μέσο πειθάρχησης συμπεριφορών στις νεοφιλελεύθερες κοινωνίες.\nΕτσι, η φιλανθρωπία έχει καταλήξει να είναι ένα ακόμα αυτοάνοσο του νεοφιλελευθερισμού που υπηρετεί τη φαντασίωση του ελέγχου μέσω της γενναιοδωρίας. Και όταν δεν είναι έτσι, έχει απλά άλλο όνομα: τη λένε αλληλεγγύη, έχει άλλη θεμελιώδη φαντασίωση και υπηρετεί το όραμα της χειραφέτησης.\nΕνα κοινωνικά δίκαιο υγειονομικό σύστημα που τιμά τον άνθρωπο\nYγεία σημαίνει ζωή και ζωή σημαίνει εξέλιξη, πράγμα που καθιστά αναγκαία την καταγραφή αναλυτικής, εξελικτικής σκέψης.\nΣκάνδαλα και ψευτογιατροί, τέρατα και σημεία στιγμή δεν μας αφήνουνε να βρούμε ησυχία. Οι μεν κατηγορούν τους δε: τον Παππά ή τον Πέτσα λόγια βαριά ανταλλάσσουνε χωρίς καμιά φινέτσα. Τέλειωσε η ανακωχή: με τα...


Στατιστική επεξεργασία δεδομένων με τη χρήση του IBM SPSS Statistics 19 Εκδόσεις Επιφανίου Ηλίας Βιβλιοπωλείο Λεμόνι\nΟδηγός καταχώρησης, διαχείρισης, ανάλυσης, ερμηνείας και παρουσίασης στατιστικών δεδομένων στις κοινωνικές επιστήμες\nΣυγγραφή: · Κωνσταντίνος Α. Λουκαΐδης\nΚωνσταντίνος Α. Λουκαΐδης\nLoukaidis, Konstantinos A. ¹\nΟ Κωνσταντίνος Λουκαΐδης έχει πτυχίο Παιδαγωγικών με ειδικότητα στη Φυσική Αγωγή από το Πανεπιστήμιο του Λονδίνου και μεταπτυχιακό από το Πανεπιστήμιο του Μπρίστολ στην ειδικότητα "Άσκηση και Υγεία". Ολοκλήρωσε το διδακτορικό του στο Πανεπιστήμιο του Έξετερ με θέμα τη φυσική δραστηριότητα των παιδιών του δημοτικού. Εργάστηκε για ένα χρόνο ως μεταδιδακτορικός συνεργάτης στο Πανεπιστήμιο Αλμπέρτα του Καναδά. Τα ερευνητικά του ενδιαφέροντα περιλαμβάνουν τη φυσική δραστηριότητα παιδιών σχολικής ηλικίας. Έχει 19 δημοσιεύσεις σε διεθνή επιστημονικά περιοδικά και περισσότερες από 300 αναφορές στο ερευνητικό του έργο (google scholar). Είναι μέλος Συνεργαζόμενου Εκπαιδευτικού Προσωπικού στο Ανοικτό Πανεπιστήμιο Κύπρου, όπου και διδάσκει το μάθημα "Εφαρμοσμένη Εκπαιδευτική Έρευνα". Εργάστηκε ως Λειτουργός Έρευνας στο Κέντρο Εκπαιδευτικής Έρευνας και Αξιολόγησης του Υπουργείου Παιδείας και Πολιτισμού της Κύπρου. Εργάζεται στο Β΄ Δημοτικό Σχολείο Λεμεσού ως δάσκαλος Φυσικής Αγωγής.\nΣελ.:198 (24χ17), Μαλακό εξώφυλλο, ISBN: 9963-674-42-9\nΘέμα: "Ηλεκτρονικοί υπολογιστές - Προγράμματα" "Στατιστική" "Κοινωνικές επιστήμες - Μεθοδολογία"\nΣκοπός αυτού του βιβλίου είναι να παρουσιάσει, με όσο πιο απλό τρόπο γίνεται, τις διαδικασίες καταχώρησης, διαχείρισης και ανάλυσης δεδομένων στο SPSS. Επίσης, παραθέτει κάποιες προτάσεις παρουσίασης των αποτελέσματος. Οι διαδικασίες εξηγούνται με τη χρήση των εικονιδίων του SPSS και με τη σκίαση των σημαντικών σημείων στους πίνακες αποτελεσμάτων. Ένας χρήσιμος οδηγός απευθυνόμενος σε φοιτητές, ερευνητές και άλλους χρήστες του λογισμικού.


Το «ογκώδες» και ημικυκλοειδές Θέατρο της Κω - ΑΠΟΚΑΛΥΨΗ\n«Η αρχαία Κως ήταν πολύ πλούσια με μεγαλοπρεπή ιδρύματα.Παντού σε βάθος 3-5μ. βρίσκονται μάρμαρα, επιγραφές, τρίγλυφα,ανάγλυφα, κιονόκρανα δωρικών κιόνων τα μεν με ωραίο λευκό μάρμαρο ντόπιο άλλα από λίθο. Κήποι, πύργοι, οι εξοχές, οι τοίχοι των αγροκηπίων και αμπελιών είναι πλήρεις από αρχαία συντρίμματα του ωραιότερου ρυθμού.\nΜνημεία ανακαλύπτονται εντός του Προαστείου παρά τας αρχαίας οδούς και τα επιφανή υψώματα ως επι το πολύ οικογενειακά με λάρνακες από πρασινόλιθο [ιγκνιμβρίτη], αμυγδαλόλιθο [τραβερτίνη] και μάρμαρο. Αξιοθέατοι είναι οι μονοκόμματοι υπέρογκοι κίονες από φαιό [γκρίζο] γρανίτη από το λατομείο του Ελαιώνα, ύψους 4-6μ και περιμέτρου 1,5μ,προσιτοί μόνο στους πλουσιότατους λόγω της πολυδάπανης κατεργασίας αυτών» γράφει ο Ιάκωβος Ζαρράφτης στα Κώια λίγο πριν το 1922 και προσθέτει: «Εκ των δημοσίων περιφανών ιδρυμάτων ήταν και το Θέατρο, του οποίου η τοποθεσία υψώνεται στο μέσο της νότιας σειράς του Αρχαίου Τείχους της πόλης από ογκώδες και ημικυκλοειδές τοίχωμα ρωμαϊκών χρόνων στραμμένο βόρεια προς τη πόλη, καλυμμένο από λείψανα τοίχων του οικοδομήματος και έχει ύψος προς την πρόσοψη 10μ. από το έδαφος αυτής της πεδιάδας από την οποία ανέρχεται βαθμηδόν, σχεδόν τοξοειδώς,από τον νότο γύρω στα 3-4μ. από το έδαφος προς την νότια επιφάνεια των κτισμάτων, περιέχεται πλήθος θραυσμάτων αρχαίων αγγείων λεπτής τέχνης και θεμέλια μεγάλων οικοδομών, έχει δε και πλάτος γύρω στα 4,5μ., προς δε την πρόσοψη προσεπίκειται τοίχος πλάτους 1,28μ.καθόλη την ημικυκλοειδή σειρά αυτού φαίνεται διάδρομος πλάτους 2μ. όπου θα ήταν η θολωτή στέγη στηριζόμενη στην πρόσοψη και τα νότια τοιχώματα.\nΣτα τοιχώματα υπάρχει διάστημα πλάτους 2μ. που χρησιμεύουν ως δεύτερος διάδρομος, φαίνονται άλλα τοιχώματα κατά διαστήματα που μαρτυρούν εισόδους εκ των οποίων φαίνονται ότι στηρίζουν δάπεδο ψηλότερο υπερώου ίσως. Μπρος από τον τοίχο της πρόσοψης φαίνονται είσοδοι και ψηλά διακρίνονται σημεία θέσεων θεωρείων ρωμαϊκών χρόνων.\nΠριν από αυτό απλώνεται περιφερής πλατεία ίση με την επίπεδη επιφάνεια της λοιπής προεκτεινόμενης έως της Χώρας πεδιάδας στην οποία υπάρχουν πολλά ερείπια από αρχαίες οικοδομές. Από το ύψωμα του Θεάτρου ο θεατής μπορεί να δει την πεδιάδα με τα αμπελόφυτα, τις συκιές και τους εξοχικούς πύργους. Σε αυτή την περιφερή πλατεία υπάρχουν πολλά θαμμένα αρχαία, βρέθηκε πριν από χρόνια η υπερφυσική σε μέγεθος κεφαλή του Ηρακλέους ,η οποία μεταφέρθηκε στο Φρούριο, όπως και επιγραφές όπως η τρίπηχη στήλη με μεγάλα γράμματα και ωραία πάνω από την ψηλή δεξαμενή.\nΤο Θέατρο βρίσκεται πάνω σε θεμέλια αρχαιότερου ελληνικού που καταστράφηκε από μεγάλο σεισμό. Εχουμε δε τις μαρτυρίες από τις επιγραφές και των δύο εποχών αυτού. Κοντά στο Θέατρο προς δυτικά επί της ανατολικής εξώθυρας του χριστιανικού νεκροταφείου [Αγ.Ιωάννη] φαίνεται τεμάχιο λευκού μαρμάρου του 4ου αιώνα π.Χ που γράφει ΑΠΟΛ-ΛΩΝΟΣ ΣΠΥΘΙΟ».Η ανασκαφή του Θεάτρου της Κω από Ιταλούς αρχαιολόγους έγινε μεταξύ 1922 και 1930 αλλά ποτέ δεν ολοκληρώθηκε. Το μνημείο φέρει πολλές ζημιές και επισκευές, όμως παραμένει ανεξερεύνητο μετά από τόσα χρόνια. Ανήκει σε χαρακτηρισμένη αρχαιολογική ζώνη αλλά δυστυχώς έως τώρα είναι απροστάτευτο με αποτέλεσμα να έχουν χαθεί πολύτιμα μέρη του.Το Αρχαίο Θέατρο Το Θέατρο του Αμπάβρη συναντάται πάνω από την υδρογεωλογική λεκάνη της Βουρίνας, την σημαντικότερη υπόγεια αποθήκη νερού της Κω. Θεμελιώθηκε σε εδάφη από ποταμοχειμάριες προσχώσεις-αμμοαργιλώδη των τελευταίων 5000 χρόνων και προϊστορικά ρευστοποιημένα υλικά. Το ογκώδες συγκρότημα του 3ου αιώνα π.Χ περικλείεται από το αρχαίο αμυντικό τείχος της πρωτεύουσας το οποίο είχε τη μορφή δακτυλίου, με διάμετρο περίπου 1,10-1,3χλμ. και περιμέτρο 4 χλμ. Το τείχος περιελάμβανε το κέντρο της αρχαίας πόλης με τα μεγάλα δημόσια κτίρια, τον λόφο των Σεραγιών και έφτανε μέχρι την Αγ.Τριάδα. Τα τείχη οικοδομήθηκαν αμέσως μετά τον μετοικισμό και την ίδρυση της νέας πόλης, το 366 π.X.\nΟμως ,καταστράφηκαν από τον σεισμό του Αντωνίνου Πίου με μέγεθος 7,5 βαθμών, το 139 μ.Χ, που προήλθε από το ρήγμα της Μεγίστης και από τότε δεν ξαναεπισκευάστηκαν.Ο σεισμός θεωρείται υπεύθυνος για την καταστροφή πολλών μνημείων της υπαίθρου της Κω, Καλύμνου, Ρόδου, Καρίας, Λυδίας κά.Την ύπαρξη προρωμαικού θεάτρου μαρτυρούν εδώλια από ντόπιο τραβερτίνη [αμυγδαλόπετρα].\nΗ λειτουργία του Αρχαίου Θεάτρου ίσως σχετίζεται με τον Ναό του Απόλλωνα Πύθιου του 4ου αιώνα π.Χ που υπήρχε δυτικά του, κοντά στο νεκροταφείο του Αγ.Ιωάννη. Ο Απόλλων λατρευόταν ως Πύθιος επειδή φόνευσε τον πύθωνα [φίδι] που τον εμπόδιζε να πλησιάσει τον μαντικό υπόγειο χώρο. Αν στην περιοχή υπάρχει χάσμα ανάλογο που συνδέεται με αυτό το τελετουργικό δεν είμαι σε θέση να το γνωρίζω.Ακόμη σήμερα στην πλατεία που περιγράφει ο Ζαρράφτης υπάρχουν αρχιτεκτονικά μέλη και κιονόκρανα από τραβερτίνη του αρχαίου θεάτρου.\nΠοιός μπορεί να ήταν ο μεγάλος σεισμός που κατέστρεψε το αρχαίο θέατρο σύμφωνα με τον Ζαρράφτη; Ισως η σεισμική δόνηση ενδιάμεσου βάθους του 199-198 π.Χ,με μέγεθος Μ7.2 και κάτι με επίκεντρο κοντά στην Ρόδο. Ο σεισμός προκάλεσε μεγάλες ζημιές στα δημόσια κτίρια και τα μνημεία του νησιού. Κάποια από αυτά επισκευάστηκαν αργότερα από ντόπια υλικά με την βοήθεια των Ατταλιδών μοναρχών. Μάλλον το συγκεκριμένο εξαιρέθηκε, λόγω υψηλού κόστους.\nΥλικά του ίσως χρησιμοποιήθηκαν σε μεταγενέστερα ρωμαϊκά υδραγωγεία του Αμπάβρη.Το ρωμαϊκό οικοδόμημαΗ κύρια διαφορά ανάμεσα σε ένα ελληνιστικό και ένα ρωμαϊκό θέατρο είναι ότι το πρώτο κλίνει σε ένα λόφο. Οι Ρωμαίοι εισήγαγαν τεράστιους τοίχους και σκάλες από τούβλα. Στην τοποθεσία του θεάτρου δεν υπάρχει λόφος, απλώς ένα ύψωμα με υψομετρική διαφορά 3-5μ.Το γεγονός αυτό υποδηλώνει ότι ήταν μία κατασκευή με ψηλούς τοίχους και ημικυκλικό διάκοσμο. Νότια υπάρχουν αρκετά κεραμικά θραύσματα που ίσως προέρχονται από τις σκάλες του ρωμαϊκού θεάτρου.Πάνω στη θέση του αρχαίου θεάτρου χτίστηκε ένα νέο οικοδόμημα ρωμαϊκής τεχνοτροπίας [1ου αιώνα μ.Χ] από λευκό ντόπιο μάρμαρο, ίσως του Κοκκινόνερου. Ενας διάδρομος χώριζε τα καθίσματα στο κάτω και πάνω κοίλο, το οποίο όπως και η σκηνή-ήταν κατασκευασμένο από χυτή τοιχοποιία. Διακρίνεται ακόμη σήμερα τμήμα από το πάνω κοίλο τμήμα.Τα θεμέλια του κοίλου στηρίζονταν σε μια κατασκευή από χυτό λιθόδεμα.Το κοίλο είχε πλάτος 108μ.Το Θέατρο ήταν προσανατολισμένο προς τον Βορρά όπως το Ωδείο, είχε χωρητικότητα 13.000-14.000 θεατών σύμφωνα με τις προκαταρκτικές αρχαιολογικές εκτιμήσεις.Αν τα πράγματα έχουν έτσι, σε μέγεθος ήταν ένα από τα μεγαλύτερα θέατρα της ρωμαϊκής περιόδου αντίστοιχο με αυτό της Εφέσου. Λειτούργησε για πολιτιστικές εκδηλώσεις, μονομαχίες, παραστάσεις και θρησκευτικές δραστηριότητες .Επιγραφή από την εξέδρα του Θεάτρου των ρωμαϊκών χρόνων που εντοπίσαμε πρόσφατα κοντά στο Θέατρο ίσως είναι η τρίπηχη του Ζαρράφτη και αναφέρει: «Γαίω Στερτινίω Ηρακλείτου υιώ,Ξενοφώντι, τω τας πατρίδος ευργέτα [μνείας χάριν]».\nΟ Γάιος Στερτίνιος Ξενοφώντας γιος του Ηράκλειτου και της Κλαυδίας ήταν Κώος γιατρός του 1ου αιώνα μ.Χ άρα μπορούμε να υποστηρίξουμε ότι το θέατρο λειτουργούσε αυτή την περίοδο. Οι Ρωμαίοι χρησιμοποίησαν το ελληνικό θεατρικό μοντέλο κάνοντας κάποιες ουσιαστικές αλλαγές σε αυτό. Το πρώτο και πιο αρχαίο ρωμαϊκό θέατρο στην τοιχοποιία είναι αυτό που χτίστηκε στην ύστερη δημοκρατική εποχή στη Μπολόνια γύρω στο 88 π.Χ, με ημικυκλικό διάκοσμο περίπου 75 μέτρων και σκάλες από τούβλα. Στην προηγούμενη περίοδο οι χώροι των θεατρικών εκδηλώσεων ήταν προσωρινά ξύλινα κτίρια.\nΗ αρχιτεκτονική καινοτομία αυτού του θεάτρου ήταν ότι έχει μια εντελώς αυτόνομη και αυτοδύναμη δομή, βασισμένη σε ένα πυκνό δίκτυο ακτινικών και ομόκεντρων τοίχων. Στη συνέχεια διευρύνθηκε και διακοσμήθηκε με πολύτιμα μάρμαρα από τον Νέρωνα προς τα μέσα του πρώτου αιώνα μ.Χ. Στη Ρώμη το πρώτο θέατρο που κατασκευάστηκε εξ΄ ολοκλήρου από τοιχοποιία ήταν εκείνο του Πομπέο, τo 55 π.Χ.Το Θέατρο της Κω διατηρεί το κοίλο που υψωνόταν κάποια μέτρα από την επιφάνεια γης. Για τη στήριξη των πλευρικών τμημάτων του κοίλου και των αναλημμάτων χρειάστηκε να χρησιμοποιηθούν βοηθητικές υποκατασκευές με θολοδομίες, που καλύπτουν την κλίση του εδάφους. Καμαροσκέπαστοι διάδρομοι με κλίμακες οδηγούσαν στις κεντρικές εισόδους των διαζωμάτων και διευκόλυναν την πρόσβαση των θεατών στα ανώτερα τμήματα του κοίλου. Το θέατρο πρέπει να είχε 20-25 κερκίδες με σειρές εδωλίων σε καθεμία από αυτές. Το θεατρικό οικοδόμημα διέθετε καθορισμένες θέσεις επισήμων, ενώ υπήρχε και σαφής διαχωρισμός θέσεων ανάλογα με τις κοινωνικές ομάδες και τάξεις. Ο καθορισμός των θέσεων αφορούσε κυρίως το κάτω τμήμα του κοίλου.Ο γλυπτός διάκοσμος μάλλον έφερε απεικονίσεις του Απόλλωνα Πύθιου, του Ηρακλή, Ασκληπιού και από τον διονυσιακό κόσμο.Γιρλάντες από ντόπιο μάρμαρο με μάσκες που είναι εντοιχισμένες στην είσοδο του Κάστρου των Ιπποτών έχουν αποδοθεί από τους αρχαιολόγους στο προσκήνιο του. Οι γιρλάντες μαρτυρούν ότι ο Διόνυσος και ο θίασός του αποτελούσαν σημαντικό μέρος του εικονογραφικού προγράμματος του θεάτρου. Φθορές υπέστη το οικοδόμημα από τους καταστροφικούς σεισμούς που έπληξαν την πόλη κατά τον 1ο αιώνα.Το Θέατρο του Αμπάβρη ήταν μια πολύ βαριά οικοδομή πάνω σε έδαφος με κάκιστες γεωτεχνικές προδιαγραφές. Συχνά υποδομές όπως αυτή σε ανάλογα εδάφη παθαίνουν καθίζηση κατά την διάρκεια ενός αξιόλογου σεισμικού περιστατικού.\nΟι γεωλογικοί χαλαροί και ελάχιστα συνεντικοί σχηματισμοί είναι δύσκολο να ανταποκριθούν στις αλλεπάλληλες δονήσεις ενός ισχυρού σεισμού μεγαλύτερου από 6,4 βαθμούς. Οπως και έγινε. Αν το τείχος κατέρρευσε από τον σεισμό του 139 μ.Χ κάτι παρόμοιο εκτιμώ ότι συνέβη και στο ρωμαϊκό θέατρο από το ίδιο συμβάν, άν όχι ίσως του 334 μ.Χ από το ρήγμα Gokova. Βυζαντινή περίοδος;Κατά την βυζαντινή περίοδο σε όλη την αυτοκρατορία, απουσιάζει η αυτόνομη θεατρική δημιουργία με δραματουργία, σκηνικά με πρωτότυπα χαρακτηριστικά, σημαντικούς συγγραφείς και ερμηνευτές. Το βυζαντινό θέατρο έχει κυρίως μίμους και παντομίμες, γελωτοποιούς, σκετς, χορούς και λιγοστά σατιρικά.Οι αρχαιολόγοι αναφέρουν ότι το το ρωμαικό θέατρο καταστράφηκε από σεισμό της βυζαντινής περιόδου, δηλαδή το 469 ή 554 μ.Χ. Το μεγάλων διαστάσεων οικοδόμημα από τα τέλη του 1ου αιώνα ή τον 2ο αιώνα μ.Χ ίσως έφερε σοβαρές ζημιές που δεν επιδιορθώθηκαν και ήταν ανενεργό κατά την πρωτοβυζαντινή περίοδο.\nΕξάλλου δεν ήταν τόσο αναγκαίο στην καθημερινότητα των κατοίκων της πόλης. Οι βυζαντινοί Κώοι έδωσαν προτεραιότητα στην κατασκευή μεγάλων και πολλών βασιλικών.Από τα υλικά του θεάτρου μάλλον κατασκευάστηκαν οι δεξαμενές, οι πύργοι και τα πηγάδια του Αμπάβρη, βυζαντινής και οθωμανικής περιόδου, και όχι από το Ασκληπιείο όπως εκτιμούν οι αγρότες της περιοχής. Υλικά από το θέατρο μπορεί να έχουν χρησιμοποιηθεί για την κατασκευή των παλαιοβασιλικών της Δυτικής Αρχαιολογικής Ζώνης. Επίσης πέτρες από το θέατρο είναι εντοιχισμένες στο Κάστρο της Νερατζιάς του 14ου αιώνα. Από τον 2ο αιώνα μ.Χ φερτά ποταχειμάρια υλικά σκεπάζουν σιγά σιγά την πεδιάδα και τις εγκαταστάσεις του κάτω κοίλου του θεάτρου. Αργότερα η τοποθεσία κατακλύζεται από υλικά και αποθέσεις τσουνάμι [του Αγαθία] το 554 μ.Χ, με αυτό τον τρόπο θάβεται ακόμη περισσότερο το συγκρότημα με αποτέλεσμα ελάχιστοι να γνωρίζουν τα ίχνη από το ένδοξο και πλούσιο παρελθόν του Θεάτρου του Αμπάβρη.ΓεωδίφηςΠηγές1.Γιάννης Σουρασής, κάτοικος του Αμπάβρη2.Ιστορία των Σεισμών της Κω,20183.Κώια-Ι.Ζαρράφτης4.Ιστορία της Νήσου Κω-Β.Χατζηβασιλείου5.Οδοιπορικό στα μνημεία και τις αρχαιότητες της πόλης Κω-Βασιλική Χριστοπούλου6.Γεωλογικός Χάρτης Κω-ΙΓΜΕ7.Βικιπαίδεια


Κατερινόπουλος: «Κάτι άλλο κρύβεται πίσω από τη δολοφονία της Καρολάιν - Ήξερε πράγματα που δεν έπρεπε για τον πιλότο»\nHome"» Ενημέρωση" » Κατερινόπουλος: «Κάτι άλλο κρύβεται πίσω από τη δολοφονία της Καρολάιν - Ήξερε πράγματα που δεν έπρεπε για τον πιλότο»" »\nΟ Αθανάσιος Κατερινόπουλος, ταξίαρχος εν αποστρατεία κι ένας από τους λίγους ανθρώπους που από την πρώτη στιγμή «φωτογράφισε» τον πιλότο για τη δολοφονία στα Γλυκά Νερά, έρχεται να δημιουργήσει νέα ερωτήματα,(μέτα από έμας :Έχει καταλάβει κάνεις ότι κάτι περιεργο συμβαίνει σε αυτή την υπόθεση? )επιπλέον άλλο ένα ύποπτο ειναι ότι τα καθεστωτικά ΜΜΕ και οι "έγκυρες πήγες" τους προσπαθούν να «δικαιολογήσουν» τον πιλότο και επίσης έβαλαν τις βρωμιάρες στην ψυχή και άναρχο-ηλίθιες να πάνε και κάνουν τάχα διαδήλωση φεμινισμού ως αντιπερισπασμό.\nΔήλωσε πως τα κίνητρα που υπάρχουν πίσω από τη δολοφονία της Καρολάιν είναι άλλα και σχετίζονται με κάποιες «σκοτεινές» δραστηριότητες του πιλότου!\nΣυγκεκριμένα σχολιάζοντας την ομολογία του 33χρονου πιλότου, ο κ. Κατερινόπουλος υποψιάζεται ότι ο Αναγνωστόπουλος δεν έχει πει όλη την αλήθεια.\nΣύμφωνα με όσα δήλωσε στην εκπομπή LiveNews, ο ανακριτής θα έχει μπροστά του αρκετή δουλειά, καθώς πρόκειται για ένα έγκλημα που έχει «ουρά» και δεν οφείλεται σε ψυχικό βρασμό ή ζηλοτυπία.\n«Δεν σκοτώνει ένας άνθρωπος για τους λόγους που προβάλει ο ίδιος και με αυτόν τον τρόπο.\nΚάτι άλλο κρύβεται πίσω, ίσως η Καρολάιν να ήξερε κάτι που δεν θα έπρεπε να γνωρίζει, που να έχει σχέση με δραστηριότητες δικές του και να αποτελεί το λόγο που ήθελε να χωρίσουν» δήλωσε ο κ. Κατερινόπουλος και εστίασε στα χρήματα που είχε πει ότι είχε στο σπίτι του ο πιλότος για να αγοράσει ένα οικόπεδο.\n«Ναι μεν ήθελαν να χωρίσουν, αλλά είχαν στο σπίτι πολλές χιλιάδες ευρώ. Ο ίδιος είχε πει ότι είχαν αγοράσει ένα οικόπεδο. Τα χρήματα τα είχε στο χέρι μετρητά;\nΗ τράπεζα δίνει μόνο επιταγές. Μήπως τα χρήματα προέρχονται από άλλες δραστηριότητες; Και τι έγιναν αυτά τα χρήματα;» είναι κάποια από τα ερωτήματα που έθεσε ο ταξίαρχος εν αποστρατεία της ΕΛ.ΑΣ.


7 θέματα που πρέπει να ρυθμιστούν για τη μειονότητα της Θράκης | Athens Voice\n09.12.2017 | 07:00\nΑς μιλήσουμε χωρίς προκαταλήψεις\n1. Δικαίωμα αυτοπροσδιορισμού.\nΟι σύγχρονες διεθνείς αντιλήψεις για τα ανθρώπινα και μειονοτικά δικαιώματα κατοχυρώνουν το δικαίωμα εθνοτικού ή εθνικού αυτοπροσδιορισμού για όσους πολίτες επιθυμούν να δηλώσουν ίδια ή διαφορετική ταυτότητα (θρησκευτική, εθνική κ.α.) από αυτήν της πλειονότητας. Σημαντικά εργαλεία αποτελούν οι αποφάσεις της ΔΑΣΕ-νυν ΟΑΣΕ- και η Σύμβαση-Πλαίσιο του Συμβουλίου της Ευρώπης για τις εθνικές μειονότητες. Η ίδια η Συνθήκη της Λωζάνης δεν απαγορεύει τον αυτοπροσδιορισμό. Κανείς δεν μπορεί να αποκλείσει, κάτω από την γενική ομπρέλα της μουσουλμανικής μειονότητας, το δικαίωμα και τη δυνατότητα κάποιων να αυτοπροσδιορίζονται π.χ. ως εθνοτικά Τούρκοι ή Πομάκοι. Σε κάθε περίπτωση, το συνταγματικά κατοχυρωμένο δικαίωμα της ελευθερίας της έκφρασης, του συνέρχεσθαι και του συνεταιρίζεσθαι (ονομασίες μειονοτικών Συλλόγων, όπως το θέμα της Τουρκικής Ένωσης Ξάνθης κλπ) πρέπει να αποτελούν οδηγό σε κάθε πολιτική.\nΜε ιδιαίτερη έμφαση οι σύγχρονες Συνθήκες ορίζουν ως βάση για την απόλαυση μειονοτικών δικαιωμάτων, τον σεβασμό των συνόρων των κρατών, την αντίθεση σε αποσχιστικές τάσεις και γενικότερα την «νομιμοφροσύνη» των μειονοτικών προς το κράτος του οποίου είναι πολίτες. Χωρίς βεβαίως να αρνούνται την ύπαρξη ιδιαίτερων δεσμών με μέλη της ίδιας εθνικής ομάδας που ζουν σε άλλα κράτη, και ιδίως με τα κράτη στα οποία είναι πλειονότητα πολίτες με ίδια εθνική ταυτότητα (αντίστοιχο παράδειγμα, οι δεσμοί της ελληνικής μειονότητας της Αλβανίας ή της Τουρκίας με την Ελλάδα). Αλλά και αντιστρόφως: η ελεύθερη δυνατότητα απόλαυσης μειονοτικών δικαιωμάτων βοηθά τις μειονότητες σε πληρέστερη ένταξη στην χώρα της οποίας είναι πολίτες και δεν ωθεί σε αναζήτηση εξωτερικών στηριγμάτων ή σε αποσχιστικές κινήσεις. Είναι, επομένως, λανθασμένη η αντίληψη ότι ο διαφορετικός εθνικός αυτοπροσδιορισμός κάποιας ομάδας πολιτών σημαίνει ότι αυτοί «ανήκουν» ή είναι νομιμόφρονες στο κράτος στο οποίο πλειοψηφεί η εθνική τους ομάδα (π.χ. Τουρκία). Εξάλλου η Συνθήκη της Λωζάνης νομιμοποιεί το ενδιαφέρον των «μητέρων-πατρίδων» για τις μειονότητες τους που ζουν στα γειτονικά κράτη, όπως π.χ. για το θέμα της εκπαίδευσης.\nΤο δικαίωμα εθνικού αυτοπροσδιορισμού συνιστά κεντρικό θέμα για τη Μειονότητα της Θράκης. Καχυποψίες, άλλοτε δικαιολογημένες και άλλοτε όχι, για προσπάθεια αλλοίωσης της εθνικής συνείδησης των μειονοτικών πολιτών, υποβάθμισης ή εξαφάνισης στοιχείων της εθνικής ταυτότητας τους, δημιουργούν κλίμα όξυνσης, περιχαράκωσης και αμυντικής στάσης και δίνουν έδαφος για εκμετάλλευση παντός είδους από πολλές πλευρές. Ας θυμηθούμε τη θέση του Γ. Παπανδρέου, ως Υπουργού Εξωτερικών: «πάντοτε υποστήριξα το δικαίωμα των πολιτών στον αυτοπροσδιορισμό όπως αυτός προβλέπεται από τις Διεθνείς Συνθήκες τις οποίες έχει συνυπογράψει η Ελλάδα» (Δεκέμβριος 2004).\n2. Θέμα εκλογής Μουφτήδων.\nΤο θέμα αυτό αποκτά ιδιαίτερη σημασία για τους μειονοτικούς πολίτες καθώς, εφόσον η επίσημη θέση του ελληνικού κράτους ομιλεί περί θρησκευτικής μειονότητας, ο Μουφτής -ως θρησκευτικός ηγέτης- αποτελεί τον πιο επίσημο θεσμικό εκφραστή της. Όμως ο Μουφτής στην πράξη λειτουργεί και ως ιεροδίκης. Το επιχείρημα ότι δεν μπορεί εκλέγεται ένας δημόσιος λειτουργός με δικαστικές αρμοδιότητες, είναι ορθό. Φέρνει όμως στην επιφάνεια έναν αναχρονισμό που σχετίζεται με το γεγονός ότι θρησκευτικός λειτουργός ασκεί παράλληλα δικαστικά καθήκοντα (σε θέματα οικογενειακού δικαίου) και μάλιστα χωρίς δικαίωμα των αντιδίκων σε έφεση κατά των αποφάσεων του. Από την άλλη πλευρά, η Ελλάδα έχει καταδικαστεί από το Ευρωπαϊκό Δικαστήριο για ποινές που έχει επιβάλει σε όσους ασκούν χρέη Μουφτή, διακηρύσσοντας ότι έχουν εκλεγεί από τη Μειονότητα (αυτούς που η ελληνική Πολιτεία αποκαλεί “ψευτο-μουφτήδες”), παράλληλα με τους επισήμως αναγνωρισμένους από το κράτος Μουφτήδες.\nΤο θέμα της εκλογής ή διορισμού Μουφτήδων δεν εμπίπτει στη Συνθήκη της Λωζάνης. Το πρόβλημα δημιουργήθηκε με νόμο του ελληνικού κράτους την δεκαετία του ’90, όταν απεβίωσαν οι μέχρι τότε Μουφτήδες. Ο νόμος αυτός βρίσκεται σε αντίθεση με την ελληνοτουρκική Συνθήκη των Αθηνών, ολίγον προγενέστερη της Συνθήκης της Λωζάνης . Άρα μπορεί να επιλυθεί με σχετικά απλό τρόπο, με αλλαγή νόμου δηλαδή.\nΑν αφαιρεθούν οι δικαιοδοτικές αρμοδιότητες από τον Μουφτή και αυτός πλέον ασκεί μόνο θρησκευτικά καθήκοντα, θα μπορούσε άνετα να ισχύσει η αρχή ότι κάθε θρησκευτική κοινότητα μπορεί να αναδεικνύει με δικές της διαδικασίες την θρησκευτική ηγεσία της.\n3. Διαχειριστικές Επιτροπές Βακουφιών.\nΈνα μεγάλο πρόβλημα που αφορά τη διοίκηση και αξιοποίηση της περιουσίας των κοινωφελών ιδρυμάτων («βακούφια») της Μειονότητας, είναι η ανάδειξη των Διαχειριστικών Επιτροπών. Οι Επιτροπές αυτές διορίζονται από το ελληνικό κράτος , κατά την απόλυτη κρίση του, με αποτέλεσμα να αποξενώνεται η Μειονότητα από την διαχείριση των Ιδρυμάτων της και να διατυπώνονται ανησυχίες και ερωτηματικά για τον τρόπο αξιοποίησης της περιουσίας τους. Το νομικό πλαίσιο υπάρχει για εκλογή των Διαχειριστικών Επιτροπών, αλλά δεν εφαρμόζεται. Παράλληλα, να προχωρήσουμε σε μια συζήτηση για το είδος των διαχειριστικών επιτροπών (αν αυτές θα υπάρχουν κατά τέμενος ή κατά δήμο).\n4. Αναβάθμιση μειονοτικής εκπαίδευσης.\nΗ εκπαίδευση της μειονότητας παραμένει –παρά τις βελτιωτικές προσπάθειες των τελευταίων χρόνων– αρκετά υποβαθμισμένη, σε σχέση με την εκπαίδευση της πλειονότητας. Το πρόβλημα έχει αρνητικές συνέπειες για την ένταξη της νέας γενιάς της Μειονότητας στην ελληνική κοινωνία και κυρίως στην επάρκεια της προς αντιμετώπιση σύγχρονων αναγκών. Τα προβλήματα σχετίζονται τόσο με την ποιότητα του υλικού διδασκαλίας (βιβλία, υποδομές, κτλ.) όσο και με την επάρκεια των ελληνόφωνων εκπαιδευτικών που δεν έχουν κατάρτιση για εκπαίδευση παιδιών με μητρική γλώσσα διαφορετική από την ελληνική. Μέριμνα χρειάζεται και για την ουσιαστική κατάρτιση των τουρκόφωνων εκπαιδευτικών που προέρχονται από τη Μειονότητα.\nΈνα ουσιαστικό μέτρο είναι η ίδρυση δίγλωσσων νηπιαγωγείων (για τα οποία δεν υπάρχει περιορισμός καθώς στην συνθήκη της Λωζάνης δεν υπάρχει αναφορά στην προσχολική εκπαίδευση). Επίσης μπορούν να υλοποιηθούν προγράμματα ενισχυτικής διδασκαλίας στην ελληνική και την τουρκική γλώσσα μέσα στα σχολεία, καθώς και να δημιουργηθούν θεσμοί επιμόρφωσης ενηλίκων και αντιμετώπισης του αναλφαβητισμού στους μειονοτικούς δήμους. Παράλληλα, πρέπει να στέλνονται στην περιοχή εκπαιδευτικοί με ειδική κατάρτιση στη διαπολιτισμική εκπαίδευση.\n5.Πρόσληψη μειονοτικών στην Δημόσια Διοίκηση.\nΗ πρόσληψη και η ανάδειξη πολιτών από την Μειονότητα σε πολλούς τομείς της Δημόσιας Διοίκησης και των κρατικών υπηρεσιών είναι από ελάχιστη έως μηδαμινή. Σε πολλές χώρες, η μη αντιπροσωπευτική -σε σχέση με τον πληθυσμό- εκπροσώπηση των μειονοτήτων στην Δημόσια Διοίκηση προκαλεί επικρίσεις για διακρίσεις σε βάρος τους. Το πρόβλημα αυτό αφορά: α) την ουσιαστική ισονομία και ισοπολιτεία β) την εμπιστοσύνη των πολιτών της Μειονότητας προς τους κρατικούς θεσμούς, αλλά και γ) στην διευκόλυνση, ιδιαίτερα των πιο ηλικιωμένων και των λιγότερο μορφωμένων, από ομόγλωσσους υπαλλήλους.\nΤο ζήτημα της πρόσληψης τουρκόφωνων μειονοτικών υπαλλήλων στο Δημόσιο αντιμετωπίζεται δικαιικά και πολιτικά δια της εισαγωγής ρήτρας επάρκειας στην τουρκική γλώσσα, ως προϋπόθεση για πρόσληψη σε συγκεκριμένες θέσεις, των οποίων η φύση προαπαιτεί την γλωσσική επικοινωνία με την τουρκόφωνη ομάδα. Η ύπαρξη της τουρκικής γλώσσας στη Θράκη είναι αδιαμφισβήτητο δεδομένο. Σχετικές ρήτρες για τη χρήση μειονοτικής γλώσσας από τους πολίτες που την ομιλούν κατά την επικοινωνία τους με την Διοίκηση, υπάρχουν σε διεθνή κείμενα, ενώ στη Θράκη το μέτρο αυτό έχει de facto τεθεί σε ισχύ σε αρκετές περιπτώσεις.\n6. Πρόβλημα ανιθαγενών.\nΜε μία τολμηρή κίνηση οι κυβερνήσεις του ΠΑΣΟΚ κατάργησαν το άρθρο 19 του Κώδικα Ιθαγένειας, με το οποίο όργανα της ελληνικής Διοίκησης αφαιρούσαν αυθαίρετα την ελληνική ιθαγένεια από πολίτες της Μειονότητας, που μετανάστευαν στο εξωτερικό για λόγους εργασίας, σπουδών κλπ. Η εφαρμογή της εν λόγω διάταξης είχε σαν αποτέλεσμα χιλιάδες μειονοτικοί να έχουν στερηθεί την ιθαγένεια τους, οι περισσότεροι των οποίων βρίσκονται στην Γερμανία, την Τουρκία, κ.λ.π. Το πρόβλημα αυτό παραμένει, καθώς δυστυχώς η κατάργηση του άρθρου 19 δεν ήρε αναδρομικά τις συνέπειες της ισχύος του. Σήμερα στην ελληνική επικράτεια ζουν περίπου κάποιες δεκάδες ή λίγες εκατοντάδες ανιθαγενείς (ο αριθμός ποικίλλει ανάλογα με τον υπολογισμό), ως πολίτες-«φαντάσματα», ανύπαρκτοι για το ελληνικό κράτος, χωρίς δικαιώματα αφού δεν έχουν τα απαραίτητα κρατικά έγγραφα.\nΑπαιτείται άμεση επαναχορήγηση της ελληνικής ιθαγένειας στους ανιθαγενείς που βρίσκονται μόνιμα εγκατεστημένοι εντός της ελληνικής επικράτειας, με απλή απόφαση του Υπουργείου Εσωτερικών.\n7. Ιδιοκτησιακό καθεστώς ορεινής περιοχής Θράκης.\nΔιάφορα θεσμικά όργανα του κράτους, καλλιεργούν ένα κλίμα αμφισβήτησης περί της ιδιοκτησίας όχι μόνο των χωραφιών αλλά και των κατοικιών εντός μειονοτικών οικισμών της Θράκης. Αυτή η κατάσταση στερεί από τη Μειονότητα τη δυνατότητα συμμετοχής σε αναπτυξιακά, γεωργικά, τουριστικά κ.α προγράμματα, εθνικά και ευρωπαϊκά. Πρέπει να λυθεί το ζήτημα με άμεση και πλήρη αποδοχή του ιδιοκτησιακού καθεστώτος, εντός των διαδικασιών για σύνταξη του Κτηματολογίου.


Πεντάγωνο-Τα ντοκουμέντα της ντροπής: Στη δημοσιότητα 198 από τις 2.000 φωτογραφίες με βασανιστήρια κρατουμένων σε Ιράκ- Αφγανιστάν - Press Publica | Δημοσιογραφία για το δημόσιο συμφέρον\nΑρχική Top News Πεντάγωνο-Τα ντοκουμέντα της ντροπής: Στη δημοσιότητα 198 από τις 2.000 φωτογραφίες με...\nΠεντάγωνο-Τα ντοκουμέντα της ντροπής: Στη δημοσιότητα 198 από τις 2.000 φωτογραφίες με βασανιστήρια κρατουμένων σε Ιράκ- Αφγανιστάν\nΣτη δημοσιότητα έδωσε το Πεντάγωνο 198 φωτογραφίες από τα βασανιστήρια και τις ωμότητες που διέπραξαν Αμερικανοί στρατιώτες σε Ιράκ και Αφγανιστάν.\nΟι φωτογραφίες έχουν υποστεί και ενός είδους επεξεργασία. Έχει γίνει πολύ προσεκτική επιλογή, έχει διαγραφεί κάθε λεπτομέρεια από τα πρόσωπα των κρατούμενων και δεν υπάρχει καμία αναφορά για το πως υπέστησαν τους τραυματισμούς.\nΕίναι χαρακτηριστικό ότι υπάρχουν άλλες περίπου 1800 φωτογραφίες τις οποίες το υπουργείο Αμυνας των ΗΠΑ κρατά κρυμμένες στα συρτάρια του.\nΟι 198 φωτογραφίες, που μπορεί κανείς να τις βρεί στο site του αμερικανικού υπουργείου Άμυνας είναι στην πλειονότητά τους κοντινά πλάνα που καταγράφουν κακώσεις, μώλωπες και πληγές. Πρόκειται για εικόνες πολύ λιγότερο σκληρές από τα φρικτά στιγμιότυπα των βασανιστηρίων στη φυλακή Αμπού Γράιμπ του Ιράκ.\nΤο Πεντάγωνο έδωσε στη δημοσιότητα τις 198 φωτογραφίες κατόπιν μιας μακράς δικαστικής διένεξης με την ACLU, την ισχυρή ένωση προάσπισης των ατομικών και πολιτικών δικαιωμάτων των ΗΠΑ. Σύμφωνα με το Πεντάγωνο, οι φωτογραφίες προέρχονται από έρευνες σχετικές με 56 καταγγελίες για παράτυπη συμπεριφορά από μέρους μελών των αμερικανικών ενόπλων δυνάμεων. Στις 14 από τις υποθέσεις οι κατηγορίες στοιχειοθετήθηκαν και σε μία περίπτωση, οδήγησαν στην επιβολή ισόβιας κάθειρξης.\nΗ ACLU ζητούσε από το 2004 να δημοσιευθούν 2.000 φωτογραφίες που στοιχειοθετούν τη διάπραξη βασανιστηρίων και κακομεταχείρισης κρατουμένων, οι οποίες βρίσκονται στην κατοχή των αμερικανικών αρχών. Η οργάνωση, που κρίνει ότι η αμερικανική στρατιωτική δικαιοσύνη δεν καταδίκασε παρά μόνο μερικούς αποδιοπομπαίους τράγους σε αυτή την υπόθεση, επέκρινε έντονα το γεγονός ότι οι αρχές των ΗΠΑ δημοσίευσαν ένα πολύ μικρό μέρος του φωτογραφικού υλικού που έχουν στην κατοχή τους.\n«Αυτές οι επιλεγμένες εικόνες υπάρχει κίνδυνος να παραπλανήσουν το κοινό για την πραγματική έκταση» των ωμοτήτων, επισήμανε ο Τζαμίλ Τζαφέρ, ο επικεφαλής της διεύθυνσης της ΜΚΟ που είναι αρμόδια για δικαστικές υποθέσεις. Οι φωτογραφίες «απεικονίζουν μόνο ένα μικρό μέρος» των «βασανιστηρίων που διαπράχθηκαν από την αμερικανική κυβέρνηση», σχολίασε από την δική της πλευρά η Νόριν Σα της Διεθνούς Αμνηστίας.\nΈνδεκα Αμερικανοί στρατιωτικοί καταδικάστηκαν από στρατοδικεία μετά τις αποκαλύψεις για τις ωμότητες στην Αμπού Γράιμπ, ανάμεσά τους και η Λίντι Ίνγκλαντ. Η Ίνγκλαντ έγινε παγκοσμίως διάσημη εξαιτίας των φωτογραφιών που την απαθανάτιζαν μπροστά σε κρατούμενους δεμένους με αλυσίδες, τρομοκρατημένους από σκυλιά, στοιβαγμένους ο ένας πάνω στον άλλον. Καταδικάστηκε σε τρία χρόνια φυλάκιση και αποτάχθηκε.\nΟι φωτογραφίες που δημοσιοποιήθηκαν την Παρασκευή (05.02.2016), πάντως, δεν αναμένεται να προκαλέσουν το κύμα αγανάκτησης που είχαν ξεσηκώσει εκείνες των ωμοτήτων στην φυλακή Αμπού Γράιμπ. Για τον Τζαφέρ, το θέμα είναι να δοθούν στη δημοσιότητα οι υπόλοιπες 1.800 και πλέον φωτογραφίες που έχει στην κατοχή της η αμερικανική κυβέρνηση: «Οι ακόμη απόρρητες φωτογραφίες αποτελούν την καλύτερη απόδειξη των σοβαρών καταχρήσεων που διαπράχθηκαν σε στρατιωτικά κέντρα κράτησης», εξήγησε.\nΦωτογραφίες από τη φρίκη του Άμπου Γκράιμπ:\nΠροηγούμενο άρθροΜέχρι Απρίλιο τα δικαιολογητικά για υπαγωγή στο νόμο Κατσέλη\nΕπόμενο άρθροΟ Γκουαρδιόλα θέλει στη Σίτι τον Νεϊμάρ, στα 188 εκατ. ευρώ η ρήτρα του Βραζιλιάνου


Άπαιχτοι.gr - Video Games\nΒρίσκεστε εδώ: Αρχική Video Games\nΤα Top 10 Games του 2011\nΔημοσιεύτηκε στις Τρίτη, 03 Ιανουαρίου 2012 02:21\nΤο 2011 ήταν αδιαμφισβήτητα μία πολύ δυνατή χρονιά, προσφέροντας αρκετούς ΑΑΑ τίτλους κατά τη διάρκειά της. Η συντακτική ομάδα του MyXbox.gr διάλεξε τους 10 καλύτερους τίτλους του έτους που πέρασε, και σας τους παρουσιάζει σε μια μίνι ανασκόπηση.\nΔιαβάστε εδώ το αναλυτικό άρθρο για τα Top 10 Games του 2011, σε συνεργασία με το MyXbox.gr\nΔημοσιεύτηκε στις Σάββατο, 10 Δεκεμβρίου 2011 02:41\nΜέσω έγκυρης πηγής της ιστοσελίδας Siliconera, οι πρώτες πληροφορίες σχετικά με το πιθανολογούμενο Dead Rising 3 ήρθαν στο φως της δημοσιότητας.\nΣύμφωνα με τις παραπάνω φήμες, το επόμενο παιχνίδι του franchise θα λαμβάνει χώρα στην περιοχή Los Perdidos της California όπου και θα αναλάβουμε το ρόλο του μηχανικού αυτοκινήτων Rick.\nΔημοσιεύτηκε στις Πέμπτη, 08 Δεκεμβρίου 2011 02:22\nΜόνο για αυτό το Σαββατοκύριακο 9-11 Δεκεμβρίου 2011, μπορείτε να δοκιμάσετε όλες τις λειτουργίες της συνδρομής Gold στο Xbox LIVE εντελώς δωρεάν και να ανακαλύψετε νέα, υπέροχη ψυχαγωγία στο Xbox 360 σας.


Δεύτερος «Λάζαρος» στην ΑΕΚ – Ανέστησε και αυτόν ο Χιμένεθ και τρελαίνει τον κόσμο! - AEK Fans Blog | ΑΕΚ Νέα, Μεταγραφές, Ειδήσεις\nHome Ποδόσφαιρο Δεύτερος «Λάζαρος» στην ΑΕΚ – Ανέστησε και αυτόν ο Χιμένεθ και τρελαίνει τον κόσμο!\nΔεύτερος «Λάζαρος» στην ΑΕΚ – Ανέστησε και αυτόν ο Χιμένεθ και τρελαίνει τον κόσμο!\nby aekfans21.com 6:59 μ.μ.\nΔεν υπάρχουν αυτά που συμβαίνουν στην Ένωση.\nΟ ερχομός του στην ΑΕΚ το προηγούμενο καλοκαίρι δημιούργησε υψηλές προσδοκίες. Ο τραυματισμός του όμως στην αρχή της αγωνιστικής σεζόν και η μακροχρόνια απουσία του από τη δράση δεν βοήθησε τον Χρήστο Αλμπάνη στο να ξετυλίξει απεριόριστα το ταλέντο του και να προσφέρει στον μέγιστο βαθμό τις υπηρεσίες του στην Ένωση.\nΌταν επέστρεψε από τον τραυματισμό ήταν εμφανώς μαγκωμένος. Είχε επηρεαστεί ψυχολογικά λόγω της έλλειψης παιχνιδιών στα πόδια του με αποτέλεσμα να μην κερδίσει την εμπιστοσύνη του Μαρίνου Ουζουνίδη που τον χρησιμοποίησε με φειδώ. Κάποιοι απέδωσαν αυτό το μπλοκάρισμα στο βάρος της φανέλας, ότι φαινομενικά δεν μπορούσε να επωμιστεί τις ισορροπίες μίας μετάβασης από ένα κλαμπ σε ένα μεγαλύτερο. Πόσω μάλλον όταν ο νέος σταθμός στην καριέρα του είναι η πρωταθλήτρια Ελλάδας.\nΤα φαινόμενα όμως απατούν στην περίπτωση του Αλμπάνη, ο οποίος τα δύο τελευταία παιχνίδια έχει βουλώσει στόματα. Ο 24χρονος εξτέμ ήταν ο άνθρωπος που άλλαξε το παιχνίδι της ΑΕΚ με τον ΟΦΗ. Μπήκε στο 13' αντί του τραυματία Χουλτ και χάρη στη δική του ασίστ το 37' η Ένωση πήρε το προβάδισμα με το 1-0 να παραμένει ως τελικό σκορ.\nΟ Αλμπάνης τρέλανε τον κόσμο του Δικεφάλου με τις περίτεχνες ενέργειες του, την ταχύτητα και τη δυναμική στο παιχνίδι του. Το κερασάκι στην τούρτα ήταν το εναέριο γυριστό σουτ που έπιασε στο 55', το οποίο έφυγε λίγο πάνω από τα γκολπόστ του ΟΦΗ και αν ήταν εύστοχο τώρα θα μιλούσαμε για το γκολ της χρονιάς. Λίγες ημέρες νωρίτερα από ενέργεια του ίδιου παίκτη προέκυψε το πέναλτι από το οποίο η ΑΕΚ πήρε τη νίκη στο Περιστέρι για το Κύπελλο.\nΑυτή η μεταμόρφωση του Αλμπάνη μόνο τυχαία δεν είναι. Οφείλεται στη χρονική συγκυρία της έλευσης του Χιμένεθ την Ένωση. Ο Ισπανός τεχνικός έχει αποδείξει, ότι γνωρίζει άριστα τον τομέα της ψυχολογίας. Ο Μανόλο «έφτιαξε» τον παίκτη, του έδειξε, ότι τον πιστεύει και περιμένει πολλά από αυτόν. Του ανέστησε το ηθικό και τα αποτελέσματα αυτής της διαδικασίας είναι εμφανή πλέον μέσα στο χορτάρ.\nΗ όρεξη των οπαδών της ΑΕΚ έχει ανοίξει για τα καλά. Ο Αλμπάνης έχει αγωνιστεί φέτος μόνο σε 10 ματς (5 για το πρωτάθλημα, 1 στην Ευρώπη και 3 για το Κύπελλο) και άπαντες περιμένουν από αυτόν να αποκτήσει ηγετικό ρόλο, δίνοντας άλλον αέρα στο επιθετικό κομμάτι της Ένωσης.\nΔεύτερος «Λάζαρος» στην ΑΕΚ – Ανέστησε και αυτόν ο Χιμένεθ και τρελαίνει τον κόσμο! Reviewed by pournD on 6:59 μ.μ. Rating: 5


Facts & Figures για το ΠΑΟΚ-Ντιναμό Μινσκ - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Facts & Figures για το ΠΑΟΚ-Ντιναμό Μινσκ\nΔιαβάστε τα Facts & Figures για το παιχνίδι με την Ντιναμό Μινσκ και δείτε τα Infographics με τη σύγκριση της ιστορίας των δύο ομάδων στα ευρωπαϊκά κύπελλα.\n#0 φορές έχει αντιμετωπίσει ο ΠΑΟΚ ομάδα από τη Λευκορωσία. Αντίστοιχα και η Ντιναμό Μινσκ δεν έχει αντιμετωπίσει ποτέ ελληνική ομάδα.\n#3 προκρίσεις μετράει ο ΠΑΟΚ στη φάση των 32 των Europa League τα τελευταία 4 χρόνια. Μοναδικό μελανό σημείο ο αποκλεισμός το 2012. Οι Λευκορώσοι από την αλλή συμμετέχουν για πρώτη φορά σε ομίλους ευρωπαϊκής διοργάνωσης.\n#6 αγώνες αήττητη είναι η Ντιναμό Μινσκ στη φετινή διοργάνωση. Ο απολογισμός στους 3 προκριματικούς γύρους είναι 5 νίκες και 1 ισοπαλία τέρματα 11-2. Η ομάδα μας αντίστοιχα αγωνίστηκε μόνο στα Play off της διοργάνωσης αποκλείοντας την Ζίμπρου Κισινάου, χάνοντας 1-0 στη Μολδαβία και επικρατώντας με 4-0 στην Τούμπα στον επαναληπτικό.\n# Έναν παλιό γνώριμο θα αντιμετωπίσει ο ΠΑΟΚ στην σημερινή αναμέτρηση. Ο λόγος για τον Ουντότζι ο οποίος έχει αγωνιστεί σε Αστέρα Τρίπολης, Πλατανιά, Ατρόμητο και Άρη. Μάλιστα πέρυσι άνοιξε το σκορ της αναμέτρησης ΠΑΟΚ-Άρης χωρίς όμως να πανηγυρίζει στο τέλος καθώς ο Δικέφαλος ανέτρεψε το σκορ και επικράτησε με 3-1.\n#100 ευρωπαϊκές συμμετοχές συμπληρώνει (αν αγωνιστεί φυσικά) σήμερα ο Ράζβαν Ρατς . Ο Ρουμάνος διεθνής έχει αγωνιστεί με τη φανέλα της Σαχτάρ Ντόνετσκ τόσο στο Champions League όσο και στο Europa League το οποίο και κατέκτησε το 2009 κόντρα στη Βέρντερ Βρέμης του Αλέξανδρου Τζιόλη.\n#70 συμμετοχές συμπληρώνει ο Δημήτρης Σαλπιγγίδης (συμπεριλαμβανομένων και αυτών με τη φανέλα του Παναθηναϊκού) σήμερα σε Uefa Cup και Europa League κάτι που τον καθιστά τρίτο όλων των εποχών στην ιστορία του θεσμού.


Συντάκτης_3: Page 2\nMay 11, 2013 Shortlink\nΕδώ και χρόνια πλανάται ένα ερώτημα. Είναι δυνατόν στην πολιτική να υπάρχει ήθος; Συνδυάζεται η πολιτική με το ήθος; Με λίγα λόγια συνυπάρχει ή μπορεί να συνυπάρξει το ήθος με την πολιτική; Το ερώτημα ίσως μπορεί να απαντηθεί με αυτό […]\nΗ δική μας πολιτική τάξη και τα κόμματα εξουσίας που την εκφράζουν ευθύνεται γιατί έσυρε στον όλεθρο τη χώρα με την αλόγιστη σπατάλη, τις πελατειακές σχέσεις, τη διαφθορά, το κομματικό κράτος. Η ευθύνη των πολιτών βρίσκεται στο ότι με την […]


Κτύπημα από Φωκίδος Θεόκτιστο. Συλλείτουργο με σχισματικούς. | ΤΑΣ ΘΥΡΑΣ ΤΑΣ ΘΥΡΑΣ\nΟι σχισματικοί Ουκρανοί απέφυγαν όπως είχαν προγραμματίσει την πρόκληση να τελέσουν Θ. Λειτουργία στον Αγιο Ανδρέα Πατρών.\nΌμως σήμερα στο μοναστήρι Αγίου Σεραφείμ του Σάρωφ και Αγίου Αυγουστίνου, του Πρωτοσυγκέλλου της Μητρόπολης Φωκίδος Αρχιμ. Νεκταρίου Μουλατσιώτη, έγινε συλλείτουργο των σχισματικών επισκόπων με τον Φωκίδος Θεόκτιστο.\nΕτσι ο κ. Θεόκτιστος μπορεί να συγκαταλεγεί μεταξύ των «σχισματικών» της Ιεραρχίας ο δε Αρχιμ. Νεκτάριος Μουλατσιώτης μετά από αυτή την ιεροκανονική του εκτροπή μπορεί να ελπίζει σε επισκοποίησή του.\nThis entry was posted in ΕΚΚΛΗΣΙΑ,ΟΙΚΟΥΜΕΝΙΣΜΟΣ and tagged π. Νεκτάριος Μουλατσιώτης,Ιερά Μητρόπολις Φθιώτιδος,Μητροπολίτης Φωκίδος Θεόκτιστος,ιστολόγιο Ουκρανικό by Φαίη. Bookmark the permalink.\n2 thoughts on “Κτύπημα από Φωκίδος Θεόκτιστο. Συλλείτουργο με σχισματικούς.”\nAnastasios Alexandrou on 14 Νοεμβρίου, 2019 στο 8:51 μμ said:\nΓια το αν έχει την εκτελεστική εξουσία ο κ. Θεόκτιστος να παρεμποδίσει τους Ορθόδοξους Χριστιανούς να προσκυνούν τα Ορθόδοξα προσκυνήματα, δεν μπορεί να αξιολογηθεί ως κάτι που ξεφεύγει από τα όρια του γελοίου, παρά μόνο ως φανφαρισμός.\nΌμως το πράγμα της ξεφτίλας παίρνει μορφή ντόμινο.\nΖητούμε έναν Έλληνα Ιεράρχη που να πιστεύει ότι ο Ιησούς Χριστός είναι Υιός του Θεού και να αποκηρύξει επισήμως την Αυτοκεφαλία της Ουκρανίας.\nΝα είναι βέβαιος ότι χιλιάδες πιστού λαού και εκατοντάδων κληρικών θα τον ακολουθήσουν.\nΝα είναι επίσης βέβαιος ότι θα σταματήσει ακαριαίως η φαινομενικώς μη αναστρέψιμη σηψαιμία.\nΛΥΚΟΥΡΓΟΣ ΝΑΝΗΣ on 15 Νοεμβρίου, 2019 στο 11:17 πμ said:\nΠροκαλεί αφόρητα ο μητροπολίτης Φωκίδος Θεόκτιστος το αισθητήριο του ορθοφρονούντος κλήρου και λαού, με την επιεικώς απαράδεκτη συμπεριφορά του, έναντι των σχισματικών Ουκρανών ψευδεπισκόπων..\nΑλγεινή εντύπωση προκαλεί και η στάση του γνωστού και μη εξαιρετέου π.Νεκταρίου Μουλατσιώτη αλλά και των μοναζουσών που «αγαλλομένω ποδί και σκιρτώση καρδία», τουλάχιστον αυτό διαφαίνεται από το ρεπορτάζ και τις σχετικές φωτογραφίες(ευχόμαστε ολόψυχα να τους αδικούμε), υποδέχθηκαν με τιμές τους θρασείς ψευδοκληρικούς, που μολύνουν, με την παρουσία τους, τα ιερά προσκυνήματα.


Παιχνίδι Ο σκληρός άνθρωπος πρέπει να πεθάνει: βιομηχανικά απόβλητα σε απευθείας σύνδεση. Παίξτε για δωρεάν\nΠαιχνίδια σε απευθείας σύνδεση Παιχνίδια για αγόρια Παιχνίδια Περιπέτειας Παιχνίδια Σκοποβολής Δράση Monsters Σκοποβολή για τα αγόρια 3d Κυνήγι HTML5 WebGL\nΣήμερα, η Slenderman παιχνίδι πρέπει να πεθάνει: Βιομηχανικά απόβλητα Εμείς θα σας μεταφέρει σε μια από τις μυστικές βάσεις, οι οποίες αναπτύσσουν ένα θανάσιμο βιοχημικό όπλο. Κατά την εκτέλεση μιας από τις δοκιμές ότι κάτι πήγε στραβά και επικίνδυνο ιό δραπέτευσε στην ελευθερία. Και τώρα οι περισσότεροι άνθρωποι μολύνθηκαν, μεταλλαχθεί και να γίνει ένα διαφορετικό είδος τέρατα. αξιωματικός ασφαλείας βάσης πρωταγωνιστής μας, και ήταν σε θέση να επιβιώσουν. Τώρα πρέπει να περάσει μέσα από τη βάση αγωνίζονται με διάφορα είδη τέρατα και την αποφυγή θανάσιμες παγίδες. Προσεκτικά κοιτάξουμε γύρω μας και βλέπουμε το τέρας να πυροβολούν για να σκοτώσουν. Το κύριο πράγμα που δεν σκοτώνουν. Απλά συλλέγουν διάφορα στοιχεία για να σας βοηθήσει να επιβιώσει.


Φιλαράκο, κάτι έχεις παρεξηγήσει. Ποιος νομίζεις πως είσαι που θα μπείς μέσα στο τρόλεϊ με το χάμπουργκέρ σου ΚΑΙ αναψυκτικάκι; Μπάαα;; Φαστφουντάδικο γίναμε τώρα;;;\nΝα πάς αλλού!\nΤο περιστέρι πελαργός\nΠαρακαλώ, μην παρκάρετε μηχανάκια Το άκυρο σύνθημα Το πληγωμένο αυτοκίνητο Ο καλύτερος συναγερμός για παπάκι Εδώ κάθομαι μόνο εγώ Βόλτα όλοι μαζί Δεν χωράει. Κι όμως χωράει. Μεταφορές με το παπάκι Νέος οδηγός. ΝΕΟΣ 5 λεπτάκια θα κάνω Ο χαλαρός έλληνας οδηγός Ο "μαστρο-Κόστας ο καλιτέχνις"


Το μαύρο σύννεφο του ελλείμματος – apoel.net\nΑρχική/ΕΙΔΗΣΕΙΣ/Το μαύρο σύννεφο του ελλείμματος\nΕξελίσσεται καλά η τεράστια προσπάθεια που ξεκίνησε από τον Σεπτέμβριο προκειμένου να σωθεί η χρονιά μέσω της κατάκτησης του πρωταθλήματος και αν η ομάδα καταφέρει να σταθεροποιήσει την απόδοση της και ο Τραμετσάνι να διαχειριστεί σωστά το ρόστερ, ο στόχος του έβδομου συνεχόμενου θα γίνει πραγματικότητα.\nΔυστυχώς κάτι αντίστοιχο δεν μπορεί να λεχθεί για τα οικονομικά δεδομένα της εταιρείας ΑΠΟΕΛ αφού οι προσπάθειες που γίνονται για να μπει φρέσκο χρήμα δεν έχουν αποτέλεσμα.\nΤα δεδομένα είναι κάτι περισσότερο από ανησυχητικά αφού οι εκτιμήσεις των αρμοδίων κάνουν λόγο για ένα έλλειμμα της τάξης των 7 εκατομμυρίων ευρώ. Η πώληση του Σάλαϊ μείωσε κάπως την τεράστια οικονομική τρύπα αλλά τα δεδομένα είναι τέτοια που αργά ή γρήγορα θα πρέπει να παρθούν κρίσιμες αποφάσεις.\nΗ διοίκηση Πετρίδη επιχειρεί με κάθε τρόπο να κερδίσει χρόνο προκείμενου να ολοκληρωθούν οι φετινές υποχρεώσεις προκειμένου να γνωρίζει περισσότερα όσον αφορά την ευρωπαϊκή προοπτική.\nΗ συμμετοχή σε ομίλους είναι η μόνη διέξοδος προκειμένου να μην υπάρξουν δραστικά και ακραία μέτρα όσον αφορά τις περικοπές εξόδων. Η άλλη κίνηση που θα φέρει ένα ποσό που θα βοηθήσει σε ουσιαστικό βαθμό την κατάσταση είναι η πώληση του Τάμαρι.\nΟ Ιορδανός από μόνος του δεν αποτελεί σανίδα σωτηρίας αφού με τα σημερινά δεδομένα η τιμή του στο ποδοσφαιρικό παζάρι δεν υπερβαίνει τα 4-5 εκατομμύρια ευρώ.\nΣε κάθε περίπτωση θα είναι ένα καυτό και δύσκολο καλοκαίρι για τους αρμόδιους αφού κακές ημιλύσεις που σχετίζονται με προπληρωμές δεν αρκούν.\nΕπόμενο 3 σε μια βδομάδα


Γιατί αυτό το ξύλινο ρολόι λέγεται «ρολόι του παππού» | E-Radio.gr Θέματα\nΓιατί αυτό το ξύλινο ρολόι λέγεται «ρολόι του παππού»\nΗ ιστορία του περίφημου ρολογιού του παππού\nΤα ρολόγια του παππού, τα οποία αρχικά ονομάζονταν ρολόγια μεγάλης θήκης, εφευρέθηκαν από έναν Ολλανδό ονόματι Christiaan Huygens το 1656.\nΟ Huygens ήταν αρκετά άνθρωπος της Αναγέννησης: Ήταν φυσικός, μαθηματικός, αστρονόμος, εφευρέτης και επιστήμονας. Μάλιστα, θεωρούνταν ένα από τα μεγαλύτερα επιστημονικά μυαλά της εποχής του.\nΑνακάλυψε το φεγγάρι του Κρόνου, τον Τιτάνα, ανέπτυξε μια θεωρία για το φως και ίδρυσε το πεδίο σπουδών που είναι γνωστό σήμερα ως μαθηματική φυσική.\nΑσχολήθηκε επίσης με την ωρολογία, τη μελέτη της μέτρησης του χρόνου, η οποία τον οδήγησε σε μια εκτενή μελέτη της κίνησης του εκκρεμούς.\nΗ χρήση ενός εκκρεμούς, ανακάλυψε ο Huygens, βελτίωσε σημαντικά την ακρίβεια της μέτρησης του χρόνου. Το ρολόι του με εκκρεμές σηματοδότησε τη μεγαλύτερη ανακάλυψη στην κατασκευή ρολογιών εδώ και τρεις αιώνες, αλλά χρειαζόταν ένα μεγάλο εκκρεμές τοποθετημένο σε μια μακριά θήκη, εξ ου και το όνομα "ρολόι μεγάλης θήκης".\nΤα ρολόγια του διάσημου Ολλανδού έγιναν σύντομα σύμβολο της Μεγάλης Βρετανίας αφού ο Λονδρέζος κατασκευαστής ρολογιών Anasuerus Fromenteel έστειλε τον γιο του στην Ολλανδία για να μάθει πώς να τα φτιάχνει. Για τις επόμενες δεκαετίες, τα βρετανικά ρολόγια μεγάλης θήκης ήταν το αποκορύφωμα της χρονομέτρησης, αλλά τα περίτεχνα ρολόγια ήταν επίσης αρκετά ακριβά. Εντοπίζοντας μια ευκαιρία, οι Αμερικανοί κατασκευαστές πλημμύρισαν την αγορά με ρολόγια κατασκευασμένα με λιγότερο δαπανηρά υλικά, και μέχρι τα τέλη της δεκαετίας του 1870, η βρετανική παραγωγή ρολογιών μεγάλης θήκης σχεδόν σταμάτησε.\nΉταν επίσης περίπου την εποχή που πήραν ένα νέο όνομα. Το 1875, ο Αμερικανός τραγουδοποιός Henry Clay Work επισκέφτηκε ένα πανδοχείο στο Βόρειο Γιορκσάιρ, όπου παρατήρησε ένα ψηλό, όμορφο ρολόι που δυστυχώς δεν λειτουργούσε. Ο ξενοδόχος εξήγησε ότι το ρολόι σταμάτησε να λειτουργεί αφού οι προηγούμενοι ιδιοκτήτες του πανδοχείου, ένα ζευγάρι αδέρφια, πέθανε, και κανένας επισκευαστής δεν είχε καταφέρει να το φτιάξει.\nΟ Work χρησιμοποίησε την ιστορία ως βάση του διάσημου τραγουδιού του, "My Grandfather's Clock", σχετικά με ένα μεγάλο ρολόι που αγόρασε την ημέρα που γεννήθηκε ο παππούς του και σταμάτησε να λειτουργεί μετά τον θάνατό του. Το τραγούδι έγινε αμέσως επιτυχία και οι άνθρωποι άρχισαν να αναφέρονται στα μεγάλα ρολόγια ως «ρολόγια του παππού».\nΣαν σήμερα: Ο τραγικός θάνατος του Kobe Bryant\nΤης 9χρονης κόρης του και ακόμα επτά ανθρώπων\nΣαν σήμερα: Πέθανε ο αξεπέραστος Ντέμης Ρούσσος\nΣτις 25 Ιανουαρίου του 2015\nΟ απατεώνας του Tinder που συνελήφθη στην Ελλάδα\nΘα δείτε σύντομα την ιστορία του στο Netflix\nΗ θύελλα της Αθήνας που γκρέμισε έναν από τους Στύλους του Ολυμπίου Διός\nΗ καταστρεπτική κακοκαιρία τον Οκτώβριο του 1852\nΈπεφτε ο Homo sapiens σε χειμερία νάρκη;\nΤι συνέβη και το ανθρώπινο είδος πλέον δεν μπορεί να λειτουργήσει με αυτό τον τρόπο;\nΑκρόπολη και Λευκός Πύργος στα λευκά: Όταν οι πόλεις παραδόθηκαν στα χιόνια\nΠανέμορφο θέαμα που όμως είχε στην πράξη και τις πολλές δυσκολίες του


Δαχτυλίδια με Σφραγίδα - MaryMary.gr\nΔαχτυλίδια με Σφραγίδα\nΈνα στυλ δαχτυλιδιού που χαρακτηρίζεται σαν απόλυτα κλασικό και πάντα επίκαιρο. Είναι το δαχτυλίδι που μπορεί να το βρείτε από τη γιαγιά σας και τη μαμάς σας, και να το φορέσετε μόνο του ή και πολλά μαζί.\nΣε έντονο χρυσό και στην επιφάνεια τους μια σφραγίδα που τους χαρίζει αυτή την επιτυχημένη διαχρονική αξία. Vintage, αντίκες ή faux είναι από εκείνα τα κοσμήματα που εγγυημένα αγοράζετε σήμερα και θα φοριέται και μετά από πολλά χρόνια. Μπορεί να έχει πάνω του χαραγμένα τα αρχικά σας ή όποια προσωπική λεπτομέρεια σας εκφράζει και σας αφορά.


ταραμοσαλάτας – dietup.gr\nΗ ταραμοσαλάτα είναι ένα κρεμώδες πολτοποιημένο μείγμα, με βασικό συστατικό τον ταραμά (κόκκοι ψαριού – αυγά, κυρίως κυπρίνου ή μπακαλιάρου αλλά και άλλων ψαριών). Στο εμπόριο βρίσκουμε τον λευκό και τον ροδόχρους ταραμά. Ο πρώτος είναι ο γνήσιος ταραμάς, υψηλότερης ποιότητας με ανοιχτό προς λευκό χρώμα ενώ ο ροδόχρους ή ροζ ταραμάς έχει βαθύ ρόδινο χρώμα, αποτέλεσμα προσθήκης χρωστικών ουσιών. Η κατεργασία αυτή είναι που υποβαθμίζει σε κάποιο βαθμό την ποιότητά του. Προφανώς το χρώμα της ταραμοσαλάτας (λευκό ή ροζ) εξαρτάται από τον ταραμά που χρησιμοποιείται. Ως γνωστό, η ροδόχρους ταραμοσαλάτα είναι αυτή που ευρέως καταναλώνεται.


Το Project Cars 4 θέλει να ξεπεράσει τα όρια | JustGamer\nHome\tNewsGaming News\tΤο Project Cars 4 θέλει να ξεπεράσει τα όρια\nΤο serial ξεκίνησε από μια σειρά από δημοσιεύσεις του Ian Bell, CEO της εταιρίας ανάπτυξης Slightly Mad Studios.\nΤο συγκεκριμένο studio έχει αναλάβει την ανάπτυξη της σειράς παιχνιδιών Project Cars παρουσιάζοντας στο κοινό ρεαλιστικά simulation racing games. Τα tweets που ανέβασε στο δίκτυο ο CEO της εταιρίας έχουν πλέον διαγραφεί. Ωστόσο το ίντερνετ σε μια ακόμα περίπτωση αποδεικνύεται πολύ γρηγορότερο από ότι φανταζόμαστε και οι αναρτήσεις έχουν ήδη κυκλοφορήσει παντού. Όσον αναφορά το περιεχόμενο τους, ο Ian Bell έκανε διαδοχικά posts με εικόνες και περιγραφές για το Project Cars 4. Είναι γνωστό ότι η νέα γενιά έχει θέσει τις προσδοκίες μας στα ύψη και το Project Cars ήρθε για να ρίξει κι άλλο λάδι στην φωτιά. Συμφώνα με τον CEO το Project Cars 4 θα αποτελέσει το πιο ρεαλιστικό racing simulation game που έχει κυκλοφορήσει ποτέ. Όπως μπορείτε να δείτε στις αναρτήσεις του ο Ian Bell έδωσε έμφαση στις σκιάσεις και την κίνηση των φύλλων καθώς τα οχήματα διασχίζουν την εκάστοτε πίστα. Εν συνεχεία αναφέρθηκε στην βελτίωση των προσπεράσεων, στις πλέον ρεαλιστικές κινήσεις των οχημάτων στην άσφαλτο και το real time ray tracing.\nΜένει λοιπόν να ακούσουμε μια επίσημη ανακοίνωση, ώστε να μάθουμε περισσότερες πληροφορίες για το νέο project της Slightly Mad Studios. Να θυμίσουμε ότι το Project Cars 3 κυκλοφόρησε μόλις τον περασμένο Αύγουστο σημειώνοντας μια αξιοπρεπή πορεία στην κατηγορία των racing games του 2020.\nJust Gamerproject carsproject cars 4Slightly Mad Studios


Σαν σήμερα: Η 6η Αυγούστου στην Iστορία - CNN.gr\nΣαν σήμερα: Η 6η Αυγούστου στην Iστορία\nΠαρασκευή, 06 Αυγούστου 2021 08:39\n1928, Πίτσμπουργκ. Γεννιέται ο Άντι Γουόρχολ, Αμερικανός καλλιτέχνης της ποπ αρτ.\n1936, Βερολίνο. Οι Αμερικανοί αθλητές Τζέσε Όουενς και Φρανκ Γουίκοφ προπονούνται στο Ολυμπιακό χωριό του Βερολίνου.\n1945, Τινιάν. Ο πιλότος Πολ Τιμπετς χαιρετάει από το κόκπιτ του βομβαρδιστικού του, λίγο πριν απογειωθεί για να πετάξει την πρώτη ατομική βόμβα πάνω από τη Χιροσίμα. Μια μέρα νωρίτερα, ο Τίμπετς ονόμασε το B-29 του Ενόλα Γκέι, από το όνομα της μητέρας του.\n1945, Χιροσίμα. Καπνός σηκώνεται 7.000 μέτρα πάνω από τη Χιροσίμα μετά την έκρηξη της πρώτης ατομικής βόμβας που χρησιμοποιήθηκε σε καιρό πολέμου.\n1945, Χιροσίμα. Η πόλη μετά την έκρηξη της ατομικής βόμβας, που άφησε πίσω της 140.000 νεκρούς.\n1962, Παρίσι. Στο ατελιέ του Πιέρ Καρντέν, τρία μοντέλα διαβάζουν για τον απρόσμενο θάνατο της Αμερικανίδας ηθοποιού Μέρλιν Μονρόε.\n1963, Νίκαια. Η Dame Μαργκό Φοντέιν και ο Ρούντολφ Νουρέγιεφ κατά τη διάρκεια πρόβας στο θέατρο De La Verdure στη Νίκαια της Γαλλίας, καθώς ετοιμάζονται για παραστάσεις που θα δώσουν εκεί με το βασιλικό Μπαλέτο της Αγγλίας.\n1963, Όκλαντ. Ο Sir Έντμουντ Χίλαρι επιστρέφει θριαμβευτικά στην πατρίδα του, τη Νέα Ζηλανδία, αφού έχει γίνει ο πρώτος άνθερωπος που πάτησε την κορυφή του Έβερεστ.\n1970, Χιροσίμα. Ένα μεγάλο πλήθος έχει συγκεντρωθεί για να τιμήσει την επέτειο από την καταστροφή της πόλης από την ατομική βόμβα.\n1992, Βαρκελόνη. Η Η Βούλα Πατουλίδου κατακτά το χρυσό μετάλλιο στην κούρσα των 100 μέτρων με εμπόδια στους Ολυμπιακους Αγώνες της Βαρκελόνης. Είναι το πρώτο χρυσό μετάλλιο στίβου που κατακτά η Ελλάδα σε Ολυμπιακούς Αγώνες μετά το 1912 και την επιτυχία του Κώστα Τσικλητήρα στο άλμα εις μήκος άνευ φοράς.\n1998, Ουάσινγκτον. Η Μόνικα Λεβίνσκι, η μαρτυρία της οποίας ίσως καθορίσει το μέλλον της κυβέρνησης Κλίντον, φτάνει στο Ομοσπονδιακό δικαστήριο στην Ουάσινγκτον για να πει τη δική της πλευρά της ιστορίας αναφορικά με το φημολογούμενο ειδύλλιο ανάμεσα στην ίδια και τον Πρόεδρο Κλίντον.\n1998, Αθήνα. Ένας κάτοικος της περιοχής κοιτάζει απελπισμένος, καθώς η φωτιά καίει τα βόρεια προάστεια της Αθήνας.


IxNiLaTiS: Ανάθεμα τρεις ...\nΤην Κυριακή της Ορθοδοξίας μέσα στην εκκλησία αναγιγνώσκονται κάποιοι αναθεματισμοί. Ναι, καλά διαβάσατε, μεταξύ των οποίων ακούγεται και το: "των Ελλήνων Φιλοσόφων, Ανάθεμα Τρεις !!!" Μου κάνει μεγάλη εντύπωση γιατί η Χριστιανική Εκκλησία αναθεματίζει τους Έλληνες Φιλοσόφους την στιγμή μάλιστα που έζησαν πριν την έλευση του Χριστιανισμού.\nΌχι δεν τα βάζω με τον Χριστιανισμό, απλά καταλαβαίνω πως δεν είναι αυτό που νόμιζα.\nΈχει όμως κάποιον αναθεματισμό , για αυτούς που βασανίζουν τα ζώα; Για αυτούς που τα παρατάνε άρρωστα στους δρόμους να πεθάνουν από την πείνα;\nΕγώ λοιπόν αυτούς θέλω να αναθεματίσω, να καταραστώ από τα βάθη του Είναι μου.\nΣήμερα ήρθε στο σπίτι της μητέρας μου αυτό το ταλαίπωρο ζώο.\nΤο ζώο αυτό έχει φανερά τα συμπτώματα μιας ασθένειας που λέγεται "Καλααζάρ" ή πιο επιστημονικά ... "Λεϊσμανίαση"\nΤο καλααζάρ είναι η επάρατη νόσος των σκύλων, ή μάλλον ήταν γιατί τώρα θεραπεύεται. Αλλά για αυτό θα κάνω κάποια άλλη ανάρτηση.\nΤι να το κάνω το άρρωστο σκυλί; ... σκέφτηκε... Και αφού έκατσε και σκέφτηκε και ξόδεψε μπόλικη φαιά ουσία, αποφάσισε να μήν ακολουθήσει κάποια θεραπεία, ή έστω να του κάνει ευθανασία, αλλά ααποφάσισε να το πετάξει στο δρόμο.\nΉθελα να ήξερα, αυτός ο "τενεκές", ο ΡΕΖΙΛΗΣ που το παράτησε στους δρόμους τι αισθάνεται τώρα. Εντάξει; Όλα καλά; Δεν ενδιαφέρεται που βρίσκεται το ζώο του; Αν έχει να φάει; Αν υποφέρει; Αν το χτύπησε ένα αυτοκίνητο και είναι μαζεμένο στην άκρη του δρόμου με σπασμένα παΐδια ανίκανο από τον πόνο να κουνηθεί;\nΔεν ενδιαφέρεται μήπως το σκυλί αυτό πεταχτεί ξαφνικά στον δρόμο και ξαφνιάζοντας κάποιον οδηγό τον αναγκάσει να κάνει μια στραβοτιμονιά και να βγει από τον δρόμο ή να κτυπήσει επάνω σε κάποια μάντρα, ή κολόνα, ή ακόμα να χτυπήσει κάποιον άνθρωπο, ή να χτυπήσει ο ίδιος ο οδηγός και η οικογένειά του;\nΕίμαι βέβαιος πως πολλοί που βλέπουν αυτό τον σκύλο στην περιοχή μου, γνωρίζουν τίνος είναι, αλλά δεν ασχολούνται να του κάνουν παρατήρηση. Τώρα θα μου πεις πως όλα τα γουρούνια την ίδια μούρη έχουν, αν και παρομοιάζοντας τέτοιους ανθρώπους με γουρούνια, αδικούμε τα γουρούνια, που ποτέ τους δεν μα πείραξαν, ούτε έκαναν κάτι κακό.\nΤο παρατημένο Πόιντερ σήμερα έφαγε και ήπιε αφού είχε την τύχη να περάσει από το σπίτι της μητέρας μου. Αύριο;\n(Η Ευθανασία γίνεται από τον κτηνίατρο. Κάνει στο ζώο μια ένεση, το ζώο κοιμάται, κοιμάται βαθιά, πολύ βαθιά, και δεν ξαναξυπνά ποτέ πια. Καλύτερα δεν είναι έτσι, από το να το παρατήσει στους δρόμους; )\nΕτικέτες Ανθρωπιά και Φιλοτιμο, Ζωοφιλία\nΘλιβερές εικόνες. Το αφεντικό του στα δύσκολα το παράτησε το σκυλί!\nΈχουμε γίνει τόσο αδιάφοροι στον ανθρώπινο πόνο πόσο μάλλον στον πόνο των ζώων.\n1 Φεβρουαρίου 2009 - 4:22 μ.μ.\nΕισαι συγουρος για τη διαγνωση?\nΠολυ ζωηρο το βλεπω εχει και περιλαιμιο.\nΜηπως καποιος το εχασε?\n1 Φεβρουαρίου 2009 - 7:50 μ.μ.\nΓιώργο, το να αδιαφορήσεις για έναν άνθρωπο, "θεωρώ" πως δεν είναι τόσο σπουδαίο. Έχει κάποια ελαφρυντικά ... Οι άνθρωποι έχουν οικογένειες, γνωστούς κλπ, αλλά υπάρχουν και ιδρύματα... κάποιος θα φροντίσει για αυτούς.\nΓια τα ζώα υπάρχει μόνον το αφεντικό τους που για αυτά είναι όλος ο κόσμος, και μετά ... ο δρόμος και η πείνα.\nΈπειτα ένας άνθρωπος ζητά πολλά, ενώ ένα ζώο ζητά πολύ λίγα.\nΑνώνυμε, η αλυσιδίτσα (κολάρο) που βλέπεις στον λαιμό δεν έχει κάποια αξία και γιαυτό την άφησε επάνω στο ζώο. Επάνω στην αλυσίδα υπάρχει ένα κομμάτι σπάγκος που πιθανόν τον έκοψε το ίδιο το σκυλί.\nΑλλά τα σκυλιά δεν τα δένουν με σπάγκο, οπότε μάλλον το έδεσε με σπάγκο κάπου, ώστε μέχρι το σκυλί να τον μασήσει, αυτός είχε προλάβει να φύγει μακρυά, για να μήν τον ακολουθήσει.\nΕίναι παλιάνθρωπος !!!\nΝαι είναι καλααζάρ, είχα κάποτε ένα σκυλί που νόσησε από αυτή την ασθένεια και το γνωρίζω. Το λιωμένο δέρμα στους πίσω γοφούς που φαίνεται καθαρά στην πρώτη φωτογραφία, καθώς και η χαρακτηριστική "τσίμπλα" δεν αφήνουν αμφιβολίες. Δυστυχώς ...\nΑλλά μακάρι να έχω λάθος, Μακάρι.\nΠράγματι είναι ζωηρό, αλλά ένα σκυλί που νοσεί από καλααζάρ δεν είναι συνέχεια νωχελικό, παρά μόνον στα τελευταία του.\n1 Φεβρουαρίου 2009 - 8:31 μ.μ.


Designwebstore Κωδικοί κουπονιού & έκπτωσης Ιούλης 2021\nDesignwebstore Κωδικοί κουπονιών & Εκπτώσεις Ιούλης 2021\nΕνεργοί Designwebstore Κωδικοί προσφοράς, έκπτωσης και κουπονιών για Ιούλης 2021\nΈως 15% έκπτωση στα παιδικά γραφεία Designwebstore:\nΑγοράστε και κερδίστε έως και 15% στα παιδικά γραφεία στο Designwebstore.\n* Όσο διαρκεί το απόθεμα. * Ισχύει για στυλ πώλησης. * Για πλήρεις όρους και προϋποθέσεις παρακαλούμε επισκεφθείτε μια Designwebstore ιστοσελίδα.\nΤσάντες Από €25.96 Designwebstore:\nΑγοράστε και αγοράστε τσάντες από €25,96 στο Designwebstore.\nΚαναπές Κρεβάτι Από €4.292 Designwebstore:\nΑγοράστε και πάρτε καναπέ-κρεβάτι από €4.292 στο Designwebstore.\nΕγγραφείτε στο Newsletter για προσφορές και προσφορές Designwebstore:\nDesignwebstore Επίσημος ιστότοπος\nΠώς μπορώ να χρησιμοποιήσω τον κωδικό Designwebstore κουπονιού μου;\nΕπιλέξτε τον παραπάνω κωδικό κουπονιού που θέλετε να χρησιμοποιήσετε. Για παράδειγμα, αν αναζητάτε 10% έκπτωση στις παραγγελίες Designwebstore τότε βρείτε τον κωδικό κουπονιού από την ιστοσελίδα μας και κάντε κλικ στο Λήψη κουπονιού για να αποκαλύψετε τον κωδικό.\nΑντιγράψτε τον κωδικό κουπονιού που εμφανίζεται σε εσάς. Χρειάζεστε αυτόν τον κωδικό και προσθέστε τον στο καλάθι αγορών του Designwebstore για να αφαιρέσετε μέρος του κόστους της συνολικής παραγγελίας σας και να πάρετε την έκπτωση.\nΒρείτε τα στοιχεία που θέλετε να αγοράσετε Designwebstore και απλά προσθέστε τα στο καλάθι αγορών σας. Μόλις τελειώσετε την περιήγηση και είστε έτοιμοι να αγοράσετε, προχωρήστε στο Βήμα 4 για την ανάκτηση της έκπτωσης σας.\nΒήμα 4: Εισάγετε τον κωδικό στο Designwebstore ταμείο\nΤώρα που έχετε αντιγράψει τον κωδικό κουπονιού, απλά επικολλήστε το στο κουτί στην Designwebstore ιστοσελίδα που λέει έκπτωση, promo, κουπόνι ή κωδικό προσφοράς στο ταμείο.\nDesignwebstore Συμβουλές εξοικονόμησης χρημάτων\nΕδώ είναι μερικές μεγάλες συμβουλές και κόλπα για επιπλέον εξοικονόμηση στο Designwebstore:\nΠάντα να επισκέπτεστε και να ελέγχετε LoveCoupons.gr για τους πιο πρόσφατους κωδικούς κουπονιών εξοικονόμησης χρημάτων και προσφορές Designwebstore πριν ολοκληρώσετε την αγορά σας.\nΕγγραφείτε στο Designwebstore newsletter για να λάβετε τις καλύτερες προσφορές, προσφορές εξοικονόμησης χρημάτων και αποκλειστικές προσφορές που αποστέλλονται απευθείας στα εισερχόμενά σας.\nΒεβαιωθείτε ότι έχετε ελέγξει τις προσφορές πώλησης και έκπτωση στην Designwebstore ιστοσελίδα για τις τελευταίες προσφορές και προσφορές με έκπτωση.\nΑκολουθήστε Designwebstore τα μέσα κοινωνικής δικτύωσης για να μείνετε ενημερωμένοι με τις νέες αφίξεις και τις προσφορές τους.\nΕγγραφείτε στο LoveCoupons.gr newsletter για τα τελευταία εβδομαδιαία κουπόνια μας για μάρκες όπως Designwebstore και πολλά άλλα.\nΠώς μπορώ να αποκτήσω κωδικό κουπονιού Designwebstore;\nΗ ομάδα μας εδώ στο LoveCoupons.gr περνούν ώρες κάθε μέρα ψάχνοντας για τους καλύτερους κωδικούς Designwebstore κουπονιών. Αυτό σημαίνει ότι αν υπάρχει διαθέσιμος κωδικός Designwebstore κουπονιού, υπάρχει μεγάλη πιθανότητα η LoveCoupons.gr ομάδα να προσπαθήσει να το καταχωρήσει εδώ για να το χρησιμοποιήσετε. Δείτε τη λίστα με τις προσφορές μας παραπάνω για τους καλύτερους κωδικούς Designwebstore κουπονιών που έχουμε βρει.\nΠώς μπορώ να εξαργυρώσω τον κωδικό Designwebstore έκπτωσης;\nΣαρώστε τη λίστα με τους κωδικούς κουπονιών και κάντε κλικ στο κουμπί «Λήψη κωδικού». Ένας κωδικός θα εμφανιστεί στην οθόνη σας και ο Designwebstore ιστότοπος θα ανοίξει σε μια νέα καρτέλα. Εισάγετε τον κωδικό κουπονιού στο Designwebstore ταμείο και η έκπτωσή σας θα εφαρμοστεί αυτόματα.\nΠώς μπορώ να χρησιμοποιήσω έναν κωδικό κουπονιού στο Designwebstore;\nΗ LoveCoupons.gr ομάδα ξοδεύει πολύ χρόνο συλλέγοντας τους καλύτερους και πιο πρόσφατους κωδικούς Designwebstore κουπονιών. Η ομάδα προσπαθεί επίσης να απαριθμήσει τον τρόπο χρήσης κωδικών Designwebstore κουπονιών. Διαβάστε το περιεχόμενο που γράφει η ομάδα μας για περισσότερες λεπτομέρειες.\nΠόσο συχνά Designwebstore δημοσιοποιούνται κωδικοί προώθησης;\nΣας ευχαριστούμε για LoveCoupons.gr την επίσκεψη στο κυνήγι σας για Designwebstore κουπόνια και κουπόνια κωδικούς και άλλες προσφορές εξοικονόμησης χρημάτων. Ελπίζουμε ότι ένα από τα 4 Designwebstore κουπόνια και τις προσφορές μας για Ιούλης 2021 να σας βοηθήσει να εξοικονομήσετε χρήματα για την επόμενη αγορά σας. Όταν επισκέπτεστε μπορείτε να LoveCoupons.gr είστε σίγουροι ότι η ομάδα μας έχει ψάξει ψηλά και χαμηλά για να βρει όλες τις διαθέσιμες Designwebstore προσφορές. Αυτό περιλαμβάνει τον έλεγχο των Designwebstore κοινωνικών λογαριασμών όπως το Facebook, το Twitter και το Instagram, την επίσκεψη σε ιστολόγια και φόρουμ που σχετίζονται με Designwebstore, και ακόμη και τον έλεγχο άλλων κορυφαίων ιστότοπων κουπονιών για τα τελευταία Designwebstore κωδικούς κουπονιών.\nΌταν ψωνίζετε online Designwebstore, είναι καλή ιδέα να μας επισκέπτεστε πάντα εδώ LoveCoupons.gr πριν ολοκληρώσετε την παραγγελία σας. Η LoveCoupons.gr ομάδα σώζει χιλιάδες λίρες κάθε μήνα, πολλοί από τους οποίους δεν ήξεραν ότι οι κωδικοί Designwebstore έκπτωσης ήταν διαθέσιμοι μέχρι την επίσκεψη στο site μας. Τώρα που ξέρετε πόσο εύκολο είναι να αποθηκεύσετε σε Designwebstore με κωδικούς προώθησης και κουπονιών μας, σελιδοδείκτη LoveCoupons.gr και πάντα να μας ελέγξετε έξω πριν από την ολοκλήρωση της παραγγελίας.\nΑν ψάχνετε για κάτι παραπάνω από κωδικούς Designwebstore κουπονιών, εδώ LoveCoupons.gr παρέχουμε κουπόνια και εκπτώσεις για χιλιάδες άλλες δημοφιλείς μάρκες και λιανοπωλητές. Ελέγξτε τα Designwebstore σχετικά καταστήματά μας ή επισκεφθείτε την αρχική σελίδα μας για να αναζητήσετε τη βάση δεδομένων χιλιάδων κωδικών κουπονιών.\nDesignwebstore Πληροφορίες Αποστολής\nDesignwebstore πλοία να United Kingdom, Republic of Ireland, Austria, Belgium, Bulgaria, Croatia, Czech Republic, Denmark, Estonia, Finland, France, Germany, Greece, Hungary, Italy, Latvia, Lithuania, Netherlands, Poland, Portugal, Romania, Slovakia, Slovenia, Spain, Sweden, Switzerland\nΣχετικά με Designwebstore\nDesignwebstore λιανικών ραντεβού υψηλής ποιότητας, όπως γραφεία, εργαλεία, καναπέδες, στρώματα, χαλιά και πολλά άλλα.\nDesignwebstore συμβάλλει στην άριστη εξυπηρέτηση των πελατών ώστε οι άνθρωποι να καλύψουν τις ανάγκες και τις απαιτήσεις τους.\nΕδώ στο site, μας αρέσει να σας γλυτώνουμε χρήματα όπου μπορούμε. Γι’ αυτό ψάχνουμε και συλλέγουμε όλους τους πιο πρόσφατους κωδικούς κουπονιού εξοικονόμησης χρημάτων, κωδικούς προσφοράς, κωδικούς έκπτωσης και προσφορές για Designwebstore που μπορούμε να βρούμε.\nLoveCoupons.gr είναι εδώ για να σας βοηθήσει να τεντώσετε τα χρήματά σας λίγο περισσότερο. Έτσι, πριν πάτε στην ιστοσελίδα Designwebstore, ρίξτε μια καλή ματιά σε όλες τις προσφορές εξοικονόμησης χρημάτων μας για να δείτε τι μπορείτε να αποθηκεύσετε.\nDesignwebstore Σύνδεσμοι μέσων κοινωνικής δικτύωσης\nΠροσφορές για Designwebstore ενημερώθηκαν για τελευταία φορά: 5th July 2021\nΟι καλύτεροι κωδικοί κουπονιών Designwebstore, κωδικοί έκπτωσης, κωδικοί προσφοράς, Προσφορές & Προσφορές μπορείτε να βρείτε στο LoveCoupons.gr


Πηγή: Μιχ. Γιαννάκος / πρ. ΠΟΕΔΗΝ\niEidiseis Πέμπτη, 03 Δεκεμβρίου 2020 - 18:32\nΜέσα στη δίνη της πανδημίας, γιατροί και νοσηλευτές βρήκαν το κουράγιο να στολίσουν χριστουγεννιάτικο δέντρο μέσα σε κλινική κορονοϊού, μαζί με τους ασθενείς τους!\n«Εκτός ορίων» χαρακτηρίζει την κατάσταση που επικρατεί στα νοσοκομεία της Θεσσαλονίκης ο πρόεδρος της ΠΟΕΔΗΝ, Μ. Γιαννάκος, ο οποίος επέλεξε, ωστόσο, να αναφερθεί «σε μία συγκινητική πράξη της θεραπευτικής ομάδας της πρώτης παθολογικής κλινικής κορονοϊού του "Ιπποκράτειου"», το οποίο και επισκέφθηκε.\nΌπως σημείωσε σε δηλώσεις του το απόγευμα της Πέμπτης, υγειονομικοί και ασθενείς από κοινού χριστουγεννιάτικο δένδρο «για να απαλύνουν το πόνο τους, όπως μου είπαν».\nΣυγκινεί, προσθέτει, και το γεγονός πως το προσωπικό αποκαλούσε «τους ασθενείς με τα μικρά τους ονόματα, καθώς έχουν δεθεί μαζί τους».\nΜε αφορμή και τις σχετικές εικόνες ο κ. Γιαννάκος εύχεται «να γυρίσουν όλοι οι ασθενείς γεροί σπίτι τους» καθώς και «περαστικά» στους «επτά συναδέλφους που νοσούν από κορονοϊό στην εν λόγω κλινική» όπως και σε «όλους όσους νοσούν».\nΕφιστά, εξάλλου, την προσοχή όλων των πολιτών στον ιό, καθώς «μας επισήμαναν ότι έχουν νέους ανθρώπους που νοσηλεύονται που δεν απέφυγαν τη διασωλήνωση», όπως λέει.\nΣημειώνεται, τέλος, πως οι φωτογραφίες που κοινοποίησε ο πρόεδρος των εργαζομένων στα δημόσια νοσοκομεία συνοδεύεται από την ακόλουθη λεζάντα: «Οι εργαζόμενοι ιατροί και νοσηλευτές της Α' Παθολογικής/ Covid-19 στο "Ιπποκράτειο" Θεσσαλονίκης βρήκαν το κουράγιο και τη διάθεση να στολίσουν το χριστουγεννιάτικο δένδρο και να ευχηθούν σε ασθενείς και συνεργάτες "Καλά Χριστούγεννα". Χθες ήταν η πρώτη εφημερία που μετά από πολύ καιρό πήγε καλύτερα με λιγότερα περιστατικά και μας γέμισε αισιοδοξία!».